
Ministerio di Naturalesa: Operadornan di watersport mester cumpli cu 
reglamento y maneho di gobierno 


Recientemente Ministerio 
di Naturalesa a bin ta ricibi 
diferente keho y evidencia 
di companianan di waters- 
port cu ta viola reglamento, 
entre otro areanan destina 
pa landamento. 


Segun e ministerio a splica den 
un comunicado di prensa, e 
comportamento aki ta estric- 
tamente prohibi y ta pone un 
riesgo grandi na e seguridad di 
esnan landando/ snorkel den 
e area y tambe pa e compania 
mes, cu por perde nan permiso 
di watersport. 


Ademas di e violacion di ar- 
eanan di landa, e ministerio a 
ricibi informacion di inciden- 
tenan unda cu tour guides ta 
encurasha turista pa persigui 
e turtuganan na por ehempel 
TresTrapi. Un practica cu ta ile- 
gal y dañino pa e criaturanan 
protegi. 


Minister di Naturalesa, Ursell 
Arends ta enfatisa cu e com- 
portamento aki ta inaceptabel. 
Mester pone e proteccion di 
nos bida marino y seguridad 
di ciudadano y bishitantenan 
como prioridad. 
Segun e comunicado, Minis- 
terio di Naturalesa ta compro- 
mete su mes pa pasa e evidenci- 
anan aki na e departamentonan 
concerni. Asina por spera cu 
accion por wordo tuma pa 
coregi e mal comportamento 
tumando luga y sigura cu tur 
compania ta cumpli cu ley. 


Operadornan di watersport 
mester cumpli cu reglamento 


y maneho di Gobierno, y evita 
cu lo enfrenta cu penalidad 
severo, incluyendo revocacion 
di permiso pa opera den nos 
awanan. 


Minister Arends ta urgi tur 
operador di tour pa educa nan 
cliente- y empleadonan tocante 
e importancia di respeta nos 
bida marino y pa reforsa e regu- 
lacion cu diligencia. 


Conscientisacion publico y 
cooperacion ta vital pa preserva 
e bunitesa natural di Aruba su 
lama unda por garantisa un am- 
biente sigur y agradabel pa tur 
hende y alabes percura pa un 
sector di watsersport duradero 
y sostenibel. 


Maneho di watersport 
Luna pasa, Minister Arends a 
splica cu dia 28 di mei ultimo, 
Conseho di Minister a aproba 
e maneho temporal pa waters- 
port vergunning, conoci como 
articulo 18, cual a drenta na 
vigor desde dia 1 di juni 2024. 


E maneho temporal aki a ser 
stipula a base di consehonan 
di Directie Scheepvaart, reco- 
mendacionnan di beach policy 
commissie, cu participacion di 
DIP, DOW, Warda Costa, Polis 
Maritimo, ATA y AHATA. 
E mandatario a indica cu tur 
e partnernan ta di acuerdo cu 
e ley aki tabatin mester un 
revision completo y a bin cu 
cambionan den e maneho di 


actividad acuatico segun arti- 
culo 18 y 21 di e Ordenansa 
Nacional cu ta regarda e awa- 
nan y lama publico. 


Minister Arends a remarca 
cu pa varios aña caba tin basta 
keho registra pa loke ta trata e 
‘hot zone’ di actividadnan acu- 
atico, na unda cu a yega na un 
situacion cu no por garantisa 
seguridad mas. Den ultimo 
añanan tabatin incidentenan cu 
resultado- y consecuencianan 
devastador cu a pone Aruba 
den un situacion internacio- 
nal delicado. 
Despues di e incidente lam- 
entable na unda un hobencita 
turista a perde su bida den lama 
despues di sufri un accidente, 


a pone den cuestionamento e 
norma- y standardnan den cual 
operadornan di watersport ta 
eherce e actividadnan acuatico 
actualmente. 
“Pa mantene Aruba su repu- 
tacion y garantisa seguridad di 
tur cu ta disfruta di lama, re- 
evaluacion di e maneho tabata 
necesario,” el a resalta. 
E mandatario a splica cu na 
april di 2022 a pone un paro 
temporal riba e peticion pa per- 
misonan di watersport y a haci 
un investigacion riba e situa- 
cion actual. Tanto den aspecto 
di medio ambiente, como den 
aspecto di seguridad, ademas 
di e estudio ariba capacidad di 
carga, sostenibilidad y durabi- 
lidad di e sector. 


Mirando cu esaki ta tuma 
hopi tempo y no ta intencion 
di gobierno pa perhudica e 
companianan existente, el a 
resalta, nan a tuma decision pa 
introduci un maneho temporal 
mientras ta finalisa e estudio di 
sostenibilidad y durabilidad di 
e sector aki. 


E mandatario a sigui splica cu e 
watersportbeleid ta enfoca riba 
tres area principal; reemplaso, 
expansion y seguridad. 
“E cambionan aki ta esencial 
pa garantisa e seguridad y sos- 
tenibilidad di actividadnan acu- 
atico na Aruba. Nos ta kere cu 
e cambionan aki lo mehora e 
experiencia tanto pa e residen- 
te pero tambe pa e turistanan 
manteniendo e standardnan 
halto di seguridad y protec- 
cion ambiental,” e mandatario 
a subraya. 


Tur dia BCI ta ricibi reclamo pa autonan “wacharaca” riba caminda publico 


Bureau 
City 
Inspector 
(BCI) ta continua cu su 
campaña di recoge au- 
tonan “wacharaca”. Den 
e ultimo simannan, y e si- 
mannan binidero, BCI ta 
trahando pa kita tur auto 
cu ta den mal estado for 
di camindanan publico y 
terenonan di gobierno. 


No ta un secreto cu apart di 
problema di sushedad cu tin, 
Aruba tin otro problema cu 
e fenomeno di autonan den 
mal estado of autonan cu 
popularmente ta yama “wa- 
characa”. Vocero di BCI, Sr. 
Robby Rosel, ta haci un su- 
plica na tur mecanico of cu- 
alkier persona cu ta traha riba 
auto pa tene cuenta cu e cam- 
paña aki cu BCI ta hibando. 


E campaña aki ta enfoca riba 


kita tur auto cu ta den mal 
estado cu ta riba tereno di 
gobierno y cu no ta den su- 
ficientemente bon estado pa 
ta riba camindanan publico. 
E autonan aki ta wordo con- 
sidera como “autonan wacha- 
raca” y mester wordo deshaci 
di nan. 


BCI ta indica cu tur dia nan 
ta haya hopi reclamo di ciu- 
dadanonan tocante e tipo di 
autonan aki cu ta mal para, 
of di mecaniconan cu ta keda 
pone e autonan aki, te ora e 
cantidad bira demasiado, riba 
tereno cu no ta ni di nan. 


Cu e campaña aki BCI ta 
bishita tur e sitionan cu ta 
wordo raporta via yamada of 
e plataforma FIXI y a consta- 
ta cu varios luga tin autonan 
bieu y kibra riba tereno di go- 


bierno. 
“BCI kier a haci un peticion 
na tur esnan cu tin auto sin 
number di auto valido para 
riba tereno publico pa cum- 
insa kita e autonan aki. Nos 
kier haci e peticion aki spe- 
cialmente na e doñonan pa 
por busca nan auto prome cu 
nos cuminsa ehecuta articulo 
55 di Algemene Politiever- 
ordering, cu auto cu no tin 
number di auto paga, cu no 


tin seguro, cu no ta den bon 
estado pa ley y autonan cu ta 
para riba terenonan publico 
lo wordo kita.” 
Prome cu kita un auto, BCI 
ta controla e rekisitonan aki 
y si no cumpli cu esakinan, 
automaticamente nan ta kita 
e auto. Ciudadanonan por 
reporta e casonan aki a traves 
di a plataforma FIXI of via e- 
mail of telefon. 
E problema di sushedad rond 
di e isla ta encera e cantidad 


alarmante di sushi cu tin 
rond, pero tambe ta encera 
e autonan aki cu ta causa no 
solamente 
molester, 
pero 
tambe un mahos bista y por 
causa hasta peliger pa otro ci- 
udadanonan. Den caso cu un 
persona mes kier deshaci di 
un auto cu ta bieu, BCI por 
haci esaki tambe. 


Potretnan; Facebook Bureau 
City Inspector 

Di mas o menos mil mucha cu ta den necesidad na Aruba, un cantidad 
limita so ta logra haya ayudo pa Back to School 


E aña aki un biaha mas 
Fundacion Mi Voz Ta Bo 
Voz ta organisa su cam- 
paña di “Adpot a Child for 
Back to School” conhunt- 
amente cu Women’s Club 
of Aruba. Esaki ta bira e 
di seis edicion di e com- 
paña y esaki lo bira tambe 
e ultimo. Lisette Gomez, 
presidente di Fundacion 
Mi Voz Ta Bo Voz, a elab- 
ora tocante e campaña y 
pakico esaki ta bira nan 
ultimo edicion. 


Gomez a splica cu ya caba for 
di aña pasa e fundacion a di- 
cidi pa stop cu e campaña di 
back to school ya cu eigenlijk 
e no ta e enfoke di e funda- 
cion, si no prevencion di abu- 
so sexual di mucha. 


El a indica cu durante e ul- 
timo cinco aña e cantidad di 
mucha a varia y e cantidad 
mas halto di mucha cu nan 
a yega di yuda ta 350 mucha, 
aunke e demanda pa ayudo 
semper tabata halto. 


“E demanda semper tabata 
halto mirando cu na Aruba 
tin mas o menos 1000 mucha 
den necesidad. Nos a yega di 
haya 500 aplicacion pa ayudo, 
nos ta screen y dependiendo 
na e donacionnan nos ta yuda 
cu locual e suma ta yega,” el 
a indica. 


Fundacion Mi Voz Ta Bo Voz 
no ta e unico fundacion cu ta 
organisa campañanan di Back 
to School. Fundacion Pa Nos 
Comunidad, entre otro, tam- 
be ta organisa nan campaña di 
Back to School pa asina yuda 
e mucha- y hobennan cu echt 
tin mester dje pa nan por 
cuminsa nan aña escolar cu 
tur e material necesario. 


Manera ya caba Gomez a 
menciona e enfoke di Fun- 
dacion Mi Voz Ta Bo Voz ta 
prevencion di abuso sexual 
di mucha. Gomez ta forma 
parti di e Comision Nacio- 
nal di Abuso di Mucha. To- 
cante e problema aki Bon Dia 
Aruba a puntra Gomez con e 
lucha contra abuso di mucha 
ta bayendo, si trabaonan di 
conscientisacion ta dunando 
resultado y si por a tuma nota 
di un aumento of caida den e 
cantidad di casonan. 


Gomez a splica cu pa locual ta 
trata e Comision Nacional di 
abuso sexual di mucha, nan 
ta cambiando e nomber pa 
Comision Nacional di abuso 
di mucha. El a indica cu nan 
ta cambia e nomber pa asina 
nan por amplia riba tur tipo 
di abuso di mucha, no sola- 
mente e parti di abuso sexual. 


“Trabaonan ta sigui vooral 
den e parti di mehoracion di 
locual ta e sistema mes. Nos 
ta keda haya casonan cu ta di 
atencion mirando con esaki 
a cana y hunto cu Minister 
President ta atende cu e min- 
isternan en cuestion pa me- 
horacion,” Gomez a remarca. 


Den e parti di conscientisa- 
cion el a enfatisa cu esaki no 
ta suficiente. El a indica cu 
pa esaki Fundacion Mi Voz 
Ta Bo Voz ta cabando cu un 
programa cu ta bay ta dirigi 
specialmente pa studiantenan 
den kleuterschool y despues 
nan lo sigui pa presenta e pro- 
grama pa studiantenan den 
klasnan di scolnan basico. 


Pa loke ta e parti di cantidad 
di casonan, Gomez a indica 
cu e no por bisa si e cantidad 
di casonan a aumenta, pero 


locual si el a bisa ta cu nan ta 
tumando nota cu e mensahe 
ta yegando cerca e muchan- 
an. Esaki kiermen cu ora un 
mucha ta pasa den abuso, e ta 
papia y/of e ta conta loke a su- 
cede di biaha. “Ta akinan nos 
kier yega pa asina evita pa nos 
muchanan pasa den e trauma 
doloroso aki,” el a remarca. 


E aña aki luna di april a wordo 
decreta como e luna nacional 
pa conscientisacion y pre- 
vencion di abuso di mucha. 
Druante e anochinan infor- 
mativo dedica specialmente 
na informacion tocante con- 
scientisacion y prevencion di 
abuso di mucha a sali na cla 
cu cifranan di abuso oficial 
ta demostra cu den aña 2020 
Bureau Sostenemi a haya 395 
caso, 435 na aña 2021 y 435 
na 2023, loke ta un promedio 
di 400 caso pa aña. 


Di e cifra aki no ta tur caso ta 
un meld, tin hopi cu ta bira 
advies y e mayoria di nan ta 
bay na scolnan ora nan ta 
reconoce señalnan y esaki ta 
sin conta tambe e casonan cu 
no ta wordo reporta pa miedo 
of berguensa. 


Mas recien, den luna di juni 
ultimo parlamentario y lider 
di fraccion RAIZ den Par- 
lamento di Aruba, Misha 
Raymond, a publica cifranan 
como resultado di un en- 
cuensta realisa PhD candi- 
data Clementia Eugene. 


Sra. Eugene a haci un pre- 
sentacion di e cifranan aki 
y a revela cu 80% di mucha 
na Aruba ta ser abusa fisica- 
mente. 


A dirigi e encuesta digital 
na un cantidad di 895 mu- 


cha entre e edadnan di 12 pa 
17 aña. E edad medio tabata 
14.5. E muchanan a ser se- 
lecta arbitrariamente entre 
11 scol secundario (73 klas) 
y a representa tur districto di 
Aruba y 77% di e muchanan 
cu participa den e encuesta ta 
di Aruba. 


Algun di e resultadonan di e 
encuesta ta indica cu 80% di e 
muchanan a experencia abuso 
fisico; 62.2% di e muchanan a 
experencia abuso emocional; 
49.1% di e muchanan a ex- 
perencia abuso fisico severo; 
y 20.4% di e muchanan a ex- 
perencia abuso sexual. 


Cifranan alarmante y cu no 
ta inclui mucha- y hobennan 
cu no a participa cu lo por a 
experiencia algun di abuso, 
y tambe mucha- y hobennan 
cu tin miedo di bin dilanti y 
vocifera cu nan ta of a yega di 
bira victima di algun tipo di 
abuso. 


Parlamentario Raymond a 
indica cu e ta finalisando un 
ley di iniciativa na unda ta 
trata di hancra e derechonan 
di mucha den e constitucion 
di Aruba. Un di e articulo- 
nan den e ley ta stipula cu 
un mucha tin e derecho di 
ser protegi contra tur sorto 
di abuso, cu tambe ta inclui 
abuso sexual. 


Abuso di mucha ta un topico 
cu lamentablemente ta keda 
relevante y actual na Aruba. 
Mas y mas caso ta keda bin 
dilanti y hopi ta puntra kico 
autoridadnan concerni, kico 
Gobierno di Aruba y kico 
Parlamento di Aruba ta bay 
haci pa di berdad proteha e 
muchanan y evita cu abuso di 
mucha ta tuma luga. 

Entrante 1 di juni 2024, BCA a dicidi pa baha e tasa di reserva 
obligatorio na 20,5 porciento 


Conforme e tarea di e 
Comite di Maneho Mon- 
etario (CMM) pa evalua, 
determina y duna trans- 
parencia riba e accionnan 
di maneho monetario di 
Banco Central di Aruba 
(BCA), BCA ta comunica 
lo siguiente. Durante e re- 
union mensual di 16 di mei 
2024, CMM a dicidi pa re- 
duci e tasa di e reserva ob- 
ligatorio di 21,5 porciento 
na 20,5 porciento entrante 
1 di juni 2024. 


Di e manera aki, e banconan 
comercial mester tene un 
balansa minimo na BCA cu 
ta igual na 20,5 porciento di 
e depositonan riba termino 
cortico di nan clientenan. 
E decision pa baha e tasa di 
reserva obligatorio tabata basa 
primordialmente riba e reser- 
vanan oficial cu a expande y 
ta adecua segun e metrico 
‘Assessing Reserve Adequacy’ 
(ARA) di e Fondo Monetario 
Internacional (FMI) monito- 
rea pa BCA. Ademas, infla- 
cion tabata modera y e tasa di 
crecemento di credito tabata 
relativamente abao. 


E CMM a considera e 
siguiente informacion y anal- 
isis den su deliberacion. 


Reservanan oficial y inter- 
nacional a keda aumenta 
E reservanan oficial (incluy- 
endo cambio den reevalu- 
acion di oro y divisa) a subi 
cu Afl. 214,6 miyon si com- 
para 19 di april 2024 cu 29 di 
december 2023. E reservanan 


na banconan comercial a ex- 
pande cu Afl. 17,8 miyon du- 
rante e mesun periodo. Con- 
secuentemente, e reservanan 
internacional, cu ta consisti 
di e reservanan oficial di BCA 
y e reservanan di divisa na e 
banconan comercial, a crece 
e cu Afl. 232,4 miyon. Tu- 
mando e crecementonan ya 
menciona na cuenta, e reser- 
vanan oficial y internacional 
a suma Afl. 2.860,8 miyon y 
Afl. 3.294,4 miyon, respec- 
tivamente (Grafico 1). 


Sostene un nivel adecua di 
reservanan ta esencial pa 
mantene e tasa di cambio 
fiho entre e florin Arubano 
y e dollar Mericano. Den e 
cuadro aki, reservanan oficial 
a registra 11,3 porciento riba 
e nivel minimo adecua segun 
e metrico ARA di FMI (Tabel 
1). Ademas riba 19 di april 
2024, e reservanan interna- 
cional a cubri 6,8 luna di pago 
riba e cuenta coriente. Te- 
niendo cuenta cu esaki, reser- 
vanan internacional a keda 
ampliamente riba e rekisito 
minimo di tres luna. E pago- 
nan riba e cuenta coriente di 
e balansa di pago ta consisti, 
entre otro, di pagonan pa im- 
portacion, pagonan di interes 
na inversionistanan stranhero 
y transferencianan pa exterior 


manera placa manda afo door 
di trahadonan stranhero. 


Inflacion midi na maart 
2024 contra maart 2023 a 
alcansa 1,8 porciento 
Inflacion, midi na final di 
luna contra e mesun luna di 
e aña anterior, a yega 1,8 por- 
ciento na maart 2024, subi- 
endo for di 0,9 porciento na 
februari 2024. E contribuyen- 
tenan principal na e inflacion, 
midi na maart 2024 contra e 
mesun luna di e aña anterior, 
tabata comunicacion (con- 
tribuyendo cu +1,5 punto di 
porcentahe), mantencion y 
reparacion di vivienda (con- 
tribuyendo cu +0,7 punto di 
porcentahe), diferente pro- 
ducto y servicio (contribuy- 
endo cu +0,3 punto di por- 
centahe), y cuminda y bebida 
no alcoholico (contribuyendo 
cu +0,3 punto di porcen- 
tahe). Di otro banda, prijs di 
vehiculo (contribuyendo cu 
-1,3 punto di porcentahe) y 
electricidad (contribuyendo 
cu -0,6 punto di porcen- 
tahe) a parcialmente mitiga e 
inflacion den maart 2024. E 
ultimo aki tabata a causa di e 
reduccion den e tarifanan di 
electricidad na mei 2023. 


E inflacion midi riba prome- 
dio di 12 luna a baha pa 2,1 


porciento na maart 2024; un 
caida compara cu 2,4 porcien- 
to na februari 2024. E presion 
inflacionario na maart 2024 
tabata mas tanto debi na vivi- 
enda (contribuyendo cu +1,0 
punto di porcentahe) y comu- 
nicacion (contribuyendo cu 
+0,8 punto di porcentahe). E 
inflacion den vivienda tabata 
refleha subida den e prijs- 
nan pa mantencion y repara- 
cion (contribuyendo cu +0,5 
punto di porcentahe) y den 
e tarifa di awa na augustus 
2022 (contribuyendo cu +0,3 
punto di porcentahe). Cum- 
inda (contribuyendo cu +0,4 
punto di porcentahe) tambe a 
nota prijsnan mas halto. 


Mientrastanto, na maart 2024, 
inflacion basico (cu ta exclui 
cuminda y energia) a alcansa 
2,2 porciento si midi e final 
di respectivo luna contra e 
mes un luna di e aña anterior, 
compara cu 1,7 porciento na 
februari 2024. Basa riba un 
promedio di e ultimo 12 lu- 
nanan, inflacion basico a yega 
na 1,9 porciento na maart 
2024, compara atrobe cu 1,9 
porciento na februari 2024. 


Likides excesivo di e ban- 
conan comercial a crece 
fuertemente te cu april 29 
2024, aunke e distribucion 
ta desigual 
Data preliminario ta mustra 
cu e likides excesivo (incluy- 
endo credito cu no a wordo 
aloca ainda y otro compromi- 
sonan) di banconan comercial 
a subi cu Afl. 709,6 miyon te 
cu 29 di april 2024, compara 
cu Afl. 519,4 miyon na fin di 
december 2023. E subida aki 
ta refleha principalmente e 
bon rendimento di e sector di 
turismo. Sinembargo e dis- 
tribucion di likides excesivo 
entre e banconan comercial 
ta keda desigual. 


Credito total te cu maart 
2024 a subi como resultado 
di prestamonan grandi y 
incidental 
E portfolio total di prestamo 
na residentenan di e banco- 
nan comercial a crece cu Afl. 
97,7 miyon (+2,3 porciento) 
te na Afl. 4.407,4 miyon na 
maart 2024, compara cu de- 
cember 2023. E aumento aki 
a ser impulsa principalmente 
door di e subida di Afl. 89,3 
miyon den e fiansanan com- 
ercial, ya cu banconan com- 
ercial a financia parcialmente 
un compra di accionnan di 
hotel. Sinembargo, si exclui e 
prestamonan aki, crecemento 
di credito tabata modera. 

Innovation “New Deal” pa Aruba: Parti #2: 
Kico por haci cu coriente gratis? 


Den e delaster tempo cu a pasa mi 
persona a pone hopi enfasis riba 
e tema di energia. Esaki debi door 
cu den un sociedad moderno, prijs 
di energia tin un influencia masivo 
riba pueblo den manera directo y 
indirecto. Awo den e articulo aki 
nos lo explora kico nos lo por haci 
den un futuro cercano unda cori- 
ente lo ta casi gratis. Nos lo wak cu 
no solamente e beneficio directo 
pa consumidor pero ademas pa full 
pueblo, cu spill-over effects positivo 
profundo. 


Car Pool Social di Vehiculo 
Electrico 
Un propuesta pa un proyecto cu mi 
persona hunto cu Peter Xing, ex-Hoofd 
Innovation di KPMG Global a entrega 
na Minister Ursell Arends tabata uno 
pa crea un “Car Pool Social” di vehiculo 
electronico. Lastimamente manera sem- 
per ni respuesta a haya, poniendo un bes 
mas Aruba su cara na berguensa cerca e 
gruponan sumamente serio manera di 
Peter Xing. 


Transporte ta un necesidad basico, pero 
pa cada persona individualmente cum- 
pra y sigura un auto apart cu hopi biaha 
no ta wordo usa 90% di tempo, ta no 
solamente un mal inversion, pero lasti- 
mamente un gasto cu hopi na Aruba no 
por yega na dje mas. 


Den nos propuesta nos kier a introduci 
e concepto di “car pools” na diferente 
ocasion strategico rond di e isla, conec- 
ta cu un app cu inteligencia artificial y 
analisis predictivo y cu e autonan ta full 
electrico. 


Un ehempel di un famia di menos re- 
curso na San Nicolas cu tur dia mester 
bay area hotelero. Usando un auto full 
electrico, hasta cu e prijs sumamente 
halto mes di Elmar, un famia cu mester 
transport fo’i di San Nicolas pa Hotel 
tur dia (bay bin back) lo sali +/- 95 flo- 
rin pa luna. Awo imagina e mesun famia 
aki tin panelnan solar, e prijs di transport 
lo baha enormemente. Por te hasta bisa 
cu e lo por costa solamente 22,- florin pa 
luna na coriente, asumiendo cu e famia 
den e ehempel aki tin panel solar resi- 


dencial. 


Pero na mesun momento pa un famia 
di menos recurso cumpra un vehiculo 
electrico pa 50.000,-+ florin no ta real- 
istico. P’esey mi persona y Peter Xing a 
enfoca pa e “Car Pool Social”, unda tur 
famia di menos recurso por usa un auto 
pa ora nan echt mester di dje, den luga 
di inverti 50.000,- y 90% di tempo e auto 
no ta wordo usa. 


Agricultura Vertical y Hydroponico 
Avansa 
Un otro parti unda coriente hopi barata 
lo tin influencia masivo ta den ramo di 
agricultura avansa. E instalacionnan aki 
no ta usa hopi awa, pero ta gasta hopi 
coriente pa cu e control di clima di edifi- 
cio. Si prijs di coriente baha, agricultura 
local avansa lo bira mas atractivo ainda, 
cu lo traduci su mes den reduccion di 
prijs di productonan agricultural pa full 
pueblo y ademas reduci nos current ac- 
count deficit den manera duradero. 


Produccion di Concret pa Cas 
Den pasado mi persona a skirbi varios 
biaha di 3D Printing of otro formanan 
di construccion di cas automatisa. Esaki 


ya caba por baha gastonan per vierkante 
meter di construi un cas cu 70%. Awo si 
nos sigui den e tendencia cu coriente lo 
bira abundante na Aruba, e prijs di con- 
cret/bloki tambe lo por baha den manera 
fuerte. 


Debi cu mas o menos 40% di prijs di 
bloki ta relata na gastonan di Energia & 
Transport. Dus e gastonan di material pa 
construi cas tambe lo baha den mane- 
ra hopi fuerte, cu lo beneficia tur cu ta 
soña di un propio hogar. 


Trece Companianan MicroSaaS & 
Super Computing Aruba 
En fin si coriente ta abundante elo por 
wordo usa pa trek aan companianan 
sumamente avansa den computer Aru- 
ba. E idea aki tambe a wordo comparti 
cu gobernantenan pero manera semper 
ningun oido a wordo duna na esaki. 
Den ramonan di geopolitica halto e ta 
un prioridad inmenso pa Estados Uni- 
dos y Union Europeo pa tin nan me- 
sun facilidadnan di “High Performance 
Computing”, miho conoci como Super 
Computers. E tipo di facilidad asina ta 
gasta hopi hopi coriente, pero si en ber- 
dad coriente bira casi gratis na Aruba, 
ideanan asina lo bira hopi atractivo. 


Nos Futuro Briyante 
Mi persona a enfatisa e tema di energia 
hopi y pa bon causa, door cu ademas 
di reduccion den gastonan personal, e 
spill-overs pa Aruba den un plaso mas 
largo lo ta hopi profundo. For di trans- 
porte, pa cuminda local pa construccion 
y pilarnan nobo economico. Tur lo haya 
aporte door di e futuro briyante di cori- 
ente casi gratis. 

Aeropuerto di Aruba a kibra un record 


E crecemento den turismo 
a contribui pa asina Aero- 
puerto Internacional Reina 
Beatrix kibra un record pa 
cantidad di trafico di pas- 
ahero den prome mita di 
2024, segun reportahenan 
oficial di aeropuerto. 


E aeropuerto a mira 803,287 
pasahero, cu ta genera ganashi, 
den e prome seis luna di aña, 
cual ta un cantidad record di 
pasahero pa nos aeropuerto. 
Esaki tabata un aumento di 


19 porciento riba e mesun 
periodo di aña pasa, segun e 
aeropuerto a comparti. Prensa 
internacional a tuma nota di 
esaki, cu un articulo apareci- 
endo riba e portal online, Ca- 
ribbean Journal. 


Merca a continua como lider 
cu 73 porciento di market 
share, a pesar cu esaki tabata 
en realidad un porciento me- 
nos cu añanan anterior, danki 
na esfuersonan pa atrae y ex- 
pande mercadonan nobo, par- 


ticularmente na Sur America, 
cu a keda anuncia na decem- 
ber 2023. 


Aruba a ricibi vuelo di 26 aer- 
olinea diferente den e prome 
mita, cu un total di 14mil 
movemento di avion comer- 
cial. 


E noticia aki ta yega mientras 
Aruba ta prepara pa e debut na 
2025 di su terminal nobo pa 
departures (salida) pa Merca. 


CBS: Prijs di cuminda a baha 0.1% na juni ultimo 


E luna aki, oficina di esta- 
distica CBS a publica e In- 
dice di Prijs di Consumo 
pa luna di juni 2024. Den 
esaki a informa cu e indice 
di “Cuminda & servicio 
di catering” a registra un 
caida di 0.1% na Juni 2024, 
despues di a registra un 
aumento di 0.3% na mei 
2024. 


E indice di “Cuminda na cas” 
(-0.2%) a registra un caida, 
unda ocho (8) di e diesun 
(11) indicenan di e gruponan 


di cuminda na cas a baha na 
Juni 2024. 


E indice di “Fruta” a conoce 
e caida di mas grandi (-2.9%) 
na Juni 2024. 


Otro caidanan significante 
tabata registra den e indi- 
cenan di “Berdura” (-1.4%) 
“Batata, yuca y batata dushi” 
(-1.2%) y “Lechi, keshi y 
webo” (-1.1%). 


E aumento mas grandi tabata 
registra den e indice di “Car- 


ni” (1.2%) na Juni 2024. 


E indice di “Cuminda pafo di 
cas” a registra un aumento di 
0.2% na Juni 2024. Na Juni 
2024, “Cuminda na cas” y 
“Cuminda pafo di cas” como 
grupo, tabatin un caida di 
prijs di 0.1% compara cu Mei 
2024 y hunto tawata tin un 
influencia di -0.02 ppt riba e 
CPI, mientras cu e restante 
bienes y servicio hunto a ex- 
perencia un caida di prijs di 
0.7% y tawata tin un efecto di 
-0.61 ppt riba e CPI. 


Prome minister a reuni cu “special envoy” Sra. Annemiek Verrijp 
Despues di eleccion diadomingo awo, Aruba lo mantene contacto pa 
wak con pa sigui atende e tema di Venezuela 


Relacionnan internacio- 
nal ta algo cu ta asunto di 
Reino y den esaki Aruba 
tin un parti importante. 
Den e caso aki semper 
Hulanda ta manda un 
“special envoy” cu ta situa 
na Corsou pa yuda den e 
comunicacion entre e isla- 
nan y Ministerio di Rela- 


cion Exterior di Hulanda. 


Recientemente, Prome Min- 
ister Evelyn Wever-Croes 
hunto cu Director di Depar- 
tamento di Relacion Exte- 
rior di Aruba (DBB), señora 
Jocelyne Croes a cera conoci 
cu e “special envoy” nobo di 
Hulanda, señora Annemiek 


Verrijp. Señora Verrijp reci- 
entemente a cuminsa eherce 
na Corsou y di eynan e ta 
yuda Aruba tambe pa asina 
Aruba tin un miho comuni- 
cacion cu Ministerio di Rela- 
cion Exterior di Hulanda. 


Durante e reunion a elabora 
riba varios punto importante, 
pero principalmente riba e 
tema di Venezuela. Aki tan- 
to DBB (Departamento di 
Relacion Exterior di Aruba), 
Ministerio di Relacion Exte- 


rior di Hulanda y Gobierno 
di Aruba tin un rol impor- 
tante. Actualmente tur wowo 
ta riba e eleccion presidencial 
na Venezuela dia 28 di juli 
proximo. Despues di esey 
lo mantene contacto pa wak 
con pa sigui atende e tema di 
Venezuela. Importante tambe 
pa menciona e area maritimo 
di nos region, con pa garan- 
tisa e seguridad di esaki. Tin 
hopi traficacion di droga den 
e region y Aruba ta hunga un 
rol importante aki di percura 
pa combati e ilegalidad aki, 
segun un comunicado di go- 
bierno. 


Den e comunicado, Prome 
Minister a menciona cu a tra- 
ta di un bon reunion. Señora 
Verrijp ta conoce e region ya 
cu den pasado e tabata emba- 
hador na Republica Domini- 
cana. E mandatario tin tur 
confiansa cu durante e per- 
manencia di señora Verrijp 
na Corsou, e lo asisti Aruba 
tambe y asina yega na desa- 
roya e relacionnan exterior 
na un forma mas saludabel 
y mas activo y asina mantene 
pais Aruba mas safe cu ta po- 
sibel. 

Hawaii: 
Huicio temporal ta permiti pa parteria no licencia 


(AP)—Un hues na Hawaii 
a blokia e estado tempo- 
ralmente pa eherce un ley 
rekeriendo e licencia di 
dokternan y docentenan 
di parteria tradicional in- 
digena di Hawaii mientras 
un caso ta buscando pa 
cambia e statuut ta cana 
via cortenan. 


Legisladornan a promulga 
e ley di licencia pa partera, 
cual ta bisa cu e “practica in- 
adecua di parteria ta crea un 
riesgo significante di daño na 
e mama of baby, y por resulta 
den morto,” na 2019. Viola- 
cion di esaki ta castigable te 
cu un aña den prizon, ade- 
mas di miles di dollar den 
multa criminal y civil. 


E medida ta rekeri cualkier 
persona cu ta duna “evalu- 
acion, control y cuido” du- 
rante embaraso, parto, nace- 
mento y e periodo post parto 
pa ta licencia. Un grupo di 
hende muhe a lanta caso, ar- 
gumentando cu un variedad 
amplio di hende, incluyendo 
partera-, doula y consultan- 
tenan di lactacion, y hasta 
famia y amigonan di e mama 
nobo por ser suheto pa cas- 
tigo y responsabilidad crimi- 
nal. 


Nan keho tambe ta bisa cu 
e ley ta menasa e habilidad 
di e demandantenan pa sirbi 
hende muhe cu ta busca pa 
nacementonan 
tradicional 
indigena di Hawaii. Hues 
Shirley Kawamura a sumin- 
istra un huicio diamars atardi 
prohibiendo e estado “eher- 
ce, menasa pa eherce of aplica 
cualkier castigo na esnan cu 
ta practica, y siña practicanan 
indigena di cuido prenatal, 
materno y di mucha.” 


Demandantenan a testigua 
durante un audiencia di cu- 
atro dia luna pasa cu e ley ta 
forsa nan pa ta licencia via 
programanan afo y caro cu no 
ta alinea cu cultura Hawaia- 
no. Ki‘inaniokalani Kahoo- 
hanohano a testigua cu un 
falta di partera Hawaiano in- 
digena ora e tabata prepara pa 


nacemento pa prome biaha 
na 2003 a inspir’e pa bira un 
su mes. el a describi con el a 
pasa añas yudando mamanan 
duna luz tur luna, ricibiendo 
nan den paña tradicional y 
bisando cantonan sagrado 
mientras el a brinda e baby 
bon bini. 


E ley ta constitui un anula- 
cion di derechonan tradicio- 
nal, cual ta proteha pa e con- 
stitucion Hawaiano, segun e 
huicio di Kawamura a bisa, y 
e “interes publico ta enfoca 
hopi riba proteccion di tradi- 
cion Hawaiano indigena y 
tradicionnan cu ta den riesgo 
di extincion.” 


E disputa ta e ultimo cu a 
pasa den un debate largo di 
con y si Hawaii mester ergula 
e pratica di artenan di sana- 
mento tradicional cu ta data 
for di un tempo prome cu e 
islanan a bira e di 50 estado 
Mericano na 1959. E prati- 
canan ey a ser prohibi y limita 
severamente pa mayoria di e 
siglo 20, pero e movemento 
di derecho di indigena Ha- 
waii di añanan 1970 a renoba 
interes den nan. 
Eventualmente e estado a 
adopta un sistema bao cual 
consehonan experto den sa- 
namento tradicional Hawaia- 
no ta practicantenan tradicio- 
nal certifica, aunke e deman- 


dantenan den e caso ta bisa cu 
nan esfuersonan pa forma un 
conseho pa parteria a fracasa. 


E hues tambe a nota den su 
huicio cu por duna un man- 
dato preliminario te ora cu tin 
un conseho cu por reconoce 
practicantenan di nacemento 
tradicional 
Hawaiano. 
“E 
huicio aki ta nifica cu parter- 
anan tradicional por cuida pa 
famianan atrobe, incluyendo 
esnan cu a scoge pa nace- 
mento na cas, cu no por biaha 
distancianan largo of cu no ta 
sinti safe den otro ambiente 


medico,” segun demandante 
y partera den entrenamento 
Makalani Franco-Francis a 
bisa den un declaracion di- 
aranson. “Awo nos ta liber pa 
usa e sabiduria di nos comu- 
nidad pa cuida pa otro sin tin 
miedo pa persecucion.” 


El a testigua luna pasa con el 
a siña practicanan tradicio- 
nal for di Kahoohanohano, 
incluyendo protocolnan cul- 
tural pa un placenta, manera 
der’e pa conecta un baby re- 
cien naci na su tera ancestral. 


Pero e hues a haya cu e regu- 
lacion estatal di parteria ta 
“rasonablemente 
necesario 
pa proteha e salud, seguridad 
y bienestar di mamanan y nan 
baby.” E huicio no ta blokia e 
ley mirando cu e relaciona 
na parteranan no licencia cu 
no ta enfoca riba practicanan 
Hawaiano, 
segun 
Hillary 
Schneller, un abogado cu 
e Center for Reproductive 
Rights, cual ta representa e 
hende muhenan. “Esaki ta un 
buraco cu e orden aki no ta 
atende cune.” 

Corsou: 
CBS ta lansa publicacion nobo tocante diferencia di genero den educacion 


(CuraçaoChronicle) 
- 
Central Bureau of Sta- 
tistics (CBS) a lansa un 
publicacion nobo riba su 
website titula “Exploring 
Gender Differences in Ed- 
ucation in Curaçao.” 


E publicacion aki ta atende e 
pregunta: “Te na ki extento 
tin diferencia entre mucha 
muhe y homber den nivel- 
nan educacion y veldnan di 
estudio cu nan ta persigui na 
Corsou?” E ta examina varios 
nivel di educacion, incluy- 
endo educacion primario y 
secundario, tambe den sector 
di educacion special, educa- 
cion vocacional secundario, 


educacion profesional halto y 
educacion cientifico na Cor- 
sou. 


Pa medio di analisa data, e 
publicacion aki ta revela dife- 
rencianan significante den e 
carera educacional di mucha 
muhe y mucha homber. 


Puntonan clave ta inclui: 
Educacion special: Data di e 
censo di aña 2023 ta indica un 
diferencia significante di gen- 
ero den educacion special, 
cu mucha homber notable- 
mente mas representa. 


Sector y Distribucion di 
Perfil” Den ambos VSBO 


y 
HAVO/VWO, 
mucha 
homber y mucha muhe ta 
distribui di manera cu no ta 
na mesun nivel den e sec- 


tornan y perfilnan, tumando 
decisionnan cu ta specifico na 
cada genero. 


Educacion Halto y Cienti- 
fico: Tin un diferencia nota- 
bel den e representacion di 
hende homber y hende muhe 
den educacion profesional 
y cientifico, cu un propor- 
cion significantemente mas 
grandi di hende muhe cu ta 
participando. E moda observa 
den educacion secundario ta 
sigui, unda e programanan 
teoretico ta atrae mas hende 
muhe. 


CBS ta spera cu e informa- 
cion riba diferencia di genero 
den e publicacion aki lo causa 
cu tin mas estudio pa inves- 
tiga e causanan pa esaki. 


Corsou: 
CMC no ta contento cu interferencia di Silvania 


(CuraçaoChronicle) 
- 
Curaçao Medical Center 
(CMC) a expresa preocu- 
pacion significante a causa 
di e condicionnan recien 
imponi pa e Minister di Fi- 
nanzas, Javier Silvania, pa 
ricibi mas sosten di likides. 


E minister di MFK su stip- 
ulacionnan 
ta 
aparente- 
mente busca mas influen- 
cia directo riba e hospital 
su politica y operacionnan, 
un movida cu CMC su 
maneho 
ta 
haya 
dimas. 


Entre e exigencianan cu 


ta causando disgusto ta e 
nombramento di un man- 
ager designa pa gobierno 
cu lo monitor e restructu- 


racion financiero di CMC. 


E rekisito aki, segun e hospi- 
tal su administracion, ta sig- 


nifica un intencion di tin un 
rol directo den su maneho. 
E implicacion cu e hospi- 
tal su deficit financiero ta a 
causa di mal maneho ta par- 
ticularmente frustrante, pa 
motibo evaluacion ehecuta 
anteriormente a enfatisa cu 
e problema primario ta den 
e presupuestonan pa cuido 
di salud cu tabata inadecua. 


Actualmente, CMC ta en- 
frenta un escasez anual di 
aproximadamente 50 miyon 
florin. E hospital su liderazgo 
ta argumenta cu e deficit aki 
no ta resultado di mal maneho 


sino di e consecuencia di fon- 
do insuficiente consistente pa 
servicionan di cuido di salud. 


E hospital su maneho ta en- 
fatisa cu mientras ta com- 
pronde e necesidad pa un 
bista financiero y eficiencia, 
e condicionnan stipula pa 
Minister Silvania ta surpasa 
e linea y ta kita e autonomia 
necesario pa un administra- 
cion di e hospital efectivo. E 
debate andando ta delinea e 
desafionan mas amplio en- 
frentando fondo di cuido di 
salud y maneho na Corsou. 


Corsou: 
Ministerio Publico ta yega cantidad di compensacion total 
mas halto cu el a yega di colecta 


(CuraçaoChronicle) 
- 
Den aña 2023, un total di 
78 individuo a yega acu- 
erdo cu pago cu Ministe- 
rio Publico (OM) pa paga 
compensacion, incluyen- 


do 37 prizonero. 


Den total, mas di 155,000 
florin den compensacion a 
keda colecta cu aproximada- 
mente 40,000 florin di esaki 


biniendo for di personanan 
encarcela. Esaki ta marca un 
logro, mirando cu OM nun- 
ca a yega di colecta un canti- 
dad asina halto den compen- 
sacion, particularmente for di 
prizoneronan. E informacion 
aki a keda detaya den su rap- 
port di aña 2023. 


OM ta atribui e exito aki 
na e esfuerso di e ekipo re- 
sponsabel pa compensacion. 
Por ehempel, individuonan 
condena ta ricibi cartanan 
tocante e opcionnan di pago 
y e ekipo awo tambe ta haci 
uso di WhatsApp pa por co- 
munica cu mas facilidad y ac- 
cesibilidad. 


Un ordo di compensacion 
ta un castigo adicional cu un 


hues por impone. Un indi- 
viduo condena ta rekeri paga 
un cantidad specifico na un 
partido herida. Si pago com- 
pleto no ser haci, ta impone 
un 
detencion 
substituto. 


Sinembargo, esaki no ta ni- 
fica cu e persona no mester 
haci e pago mas, sino cu ade- 
mas di e sentencia di deten- 
cion nobo nan tin cu paga e 
compensacion ainda. 

Amsterdam ta reuni cu departamento di trabao di camindanan publico 
despues di 3 dia di caos di trafico 


(NLTimes) - Municipio 
di Amsterdam ta bay re- 
uni cu Diemen ta reuni 
cu Rijkswaterstaat pa de- 
termina con pa maneha 
e caos di trafico causa pa 
trabaonan riba caminda 
riba A10. Trafico den ora 
peak ta loco den e region 
di Amsterdam pa tres dia 
consecutivo. 


Pa 5or di atardi diahuebs, ta- 
batin un fila di 35 kilometer 
riba A10. E caminda di A9 
tambe tabata yen. E organisa- 
cion di biaheronan ANWB a 
conseha tur usuario di e ca- 


mindanan aki pa spera un ora 
di retraso. E filanan di trafico 
riba Wibaustraat y Weesper- 
straat a añadi otro 15 minuut 
na e tempo normal di biahe. 


“Casi e no ta straño mas, 
pero nos ta den fila atrobe,” 
un vocero di ANWB a bisa 
na Parool. Cada atardi for di 
dialuna trafico ta cuminsa 
disolve alrededor di 7or di 
anochi. 


Diamars ultimo e municipio 
di Diemen a keha cu e prob- 
lema riba A10 tabata cau- 
sando hopi trafico di desvio, 


cu tabata afecta su transporte 
publico. 


E municipionan di Amster- 
dam y Diemen lo reuni cu 
Rijkswaterstaat den e dia nan 
cu ta bin pa monitor e situa- 
cion y pensa riba medidanan 
posibel pa soluciona e prob- 
lema, un vocero pa e conseh- 
ero di trafico di Amsterdam, 
Melanie van der Horst, a bisa 
Parool. E partinan ya a acorda 
pa pone borchinan digital cu 
instruccion na Diemen pa 
desvia trafico via Gooiseweg 
y suavisa e presion riba e mu- 
nicipio. E borchinan aki mes- 


ter a wordo poni ayera. 


Rijkswaterstaat tambe ta spe- 
ra cu trafico lo disminui den 
e dianan cu ta bini pasobra 
mas hende ta bay cu vakantie 


y automobilistanan ta adapta 
bon na e situacion nobo riba 
A10. Amsterdam lo monitor 
si esey ta caso y tuma medi- 
danan si ta necesario, e voc- 
ero di Van der Horst a bisa. 


Cerca di 140 persona a hoga na Hulanda aña pasa 


(nltimes.nl) – Aña pasa 
mas hende a hoga na Hu- 
landa cu e promedio di ul- 
timo dies aña. Statistieken 
Nederland (CBS) a repor- 
ta 98 morto Hulandes pa 
hogamento den 2023. Den 
ultimo decada, un prome- 
dio di 88 hende a hoga pa 
aña. 41 hende cu no ta di 
Hulanda, manera turista 
of obreronan temporal, 
tambe a hoga. 


E cifranan ta conta solamente 
pa 
hogamento 
accidental. 
Casonan di suicidio of ases- 
inato no ta inclui. 


E cifra di accidentenan di ho- 


gamento ta cambia pa aña. 
Esaki ta e motibo pakico e 
agencia di estadistica tambe 
ta investiga e cifra total di 
hogamento durante un peri- 
odo di dies aña entre 2014 y 
2023. Durante e periodo ey, 
877 hende Hulandes a hoga. 
Tres cuarta parti di nan a hoga 
den awa habri, manera lama, 


un lago of un canal. E resto a 
muri cerca di cas, por ehem- 
pel, den un baño of pond. 


Hende riba edad di 60 a 
muri relativamente mas fre- 
cuentemente pa hogamento 
den e ultimo decada. E cifra 
di hogamento tambe tabata 
considerablemente mas halto 


entre muchanan chikito di 
migrantenan. CBS a calcula 
cu muchanan bou di 10 aña 
cu ta nace pafo di Europa ta 
hoga nuebe biaha mas sigui 
cu muchanan di origen Hu- 
landes. 


Relativamente, e gran parti di 
hende a hoga den e region- 
nan cu tin hopi awa manera 
Zeeland, 
Amsterdam-Am- 
stelland, 
Noord-Holland- 
Noord, y Friesland. Den ci- 
fra absoluto, e mayor parti di 
hende a hoga den e region di 
Amsterdam. Di e hogamento 
entre hende cu no ta biba 
na Hulanda, manera turista, 
20% a pasa den Amsterdam. 


No tin cifranan disponibel pa 
2024 ainda, pero den e siman 
reciente, varios landado a 
haya nan mes den problema. 
Diabierna, un hende Polaco 
a hoga na Lathumseplas na 
Giesbeek, cerca di Arnhem. 
Un hende Aleman di 52 aña 
a muri diasabra na Kattend- 
iep cerca di Kampen, y na 
Smalle Ee, cerca di Drachten, 
un landado a wordo haya 
den condicion critico. Di- 
aluna servicio di emergencia 
a resucita un mucha di 6 aña 
despues di sakele for di un 
lago recreativo na un parke di 
vakantie cerca di Gelderland. 


Influencernan ta recauda fondo pa ehercito Ruso via compania 
Hulandes 
(nltimes.nl) – Influencer- 
nan pro-Rusia ta recau- 
dando fondo online pa 
ehercito Ruso y ta trans- 
feri esaki pa Rusia usan- 
do e plataforma di pago 
di un compania basa na 
Hulanda, Nieuwsuur a re- 
porta basa riba su propio 
investigacion. E compa- 
nia envolvi ta Bootsy, cu ta 
pertenece na un persona 
Ruso cu ta relaciona cu 
Vladimir Putin. 


Soldadnan Ruso ta pone vid- 
eonan online mustrando e 
ekipo cu nan mester. Influ- 
encernan pro-Rusia ta propa- 
ga e informacion aki riba red- 
nan social manera Telegram, 
haciendo yamado pa dona- 
cion. 


Un di e influencernan aki 
ta Kirill Fedorov. Su canal 
tin mas cu 500 mil siguidor. 
E ta indica cu ya caba el a 
ekipa centenares di soldaat- 


nan Ruso cu cosnan manera 
drones, radio y holoshinan 
GPS. El a bisa tambe cu un 
unidad di e ehercito Ruso 
a mata seis forsa special di 
Ucrania danki na ekipo cum- 
pra cu e fondonan cu el a 
recauda. Fedorov ta enfoca 
specificamente riba donan- 
tenan for di afo di Rusia y 
ta bisa nan pa haci donacion 
criptomoneda of usa e plata- 
forma Bootsy, cu ta permiti 
transferi di placa pa cuentan- 
an di banco Ruso. 


Unidad di Inteligencia Fi- 
nanciero (FIU), cu ta re- 
sponsabel pa garantisa e inte- 
gridad di e sistema financiero 
di Hulanda, ta preocupa pa e 
resultado di e investigacion di 
Nieuwsuur. “E recipiente di 
e fondo ta mustra den video: 
Wak, esaki ta loke nos a usa bo 
placa pe. Esaki ta hopi habri 
cu e ta preocupa mi,” direc- 
tor di FIU Hennie Verbeek- 
Kusters a bisa na e programa 


di actualidad. Si Bootsy real- 
mente ta transferi placa pa 
cuentanan Ruso, incluyendo 
esunnan di e ehercito Ruso, a 
pesar di e sancionnan di EU, 
“e ora esaki ta un caso di eva- 
sion di sancion y esaki ta un 
crimen,” el a bisa. 


Derk Sauer, publicista di e 
corant digital The Moscow 
Times, a bisa na Nieuwsuur 
cu Bootsy ta un di e poco 
manera cu su corant por rici- 
bi donacion for di ciudada- 
nonan Ruso cu kier apoy’e. 
Aunke, e no ta haci uso di 
esaki. “Bootsy ta di un com- 
pania cu tin contacto cla cu 
e Kremlin. Nos ta kere cu e 
chens cu datonan di hende 
cu ta haci donacion di placa 
lo termina den man di e ser- 
vicio di seguridad Ruso ta de- 
masiado grandi.” 


Nieuwsuur tambe a descubri 
cu e compania tras di Bootsy, 
CEBC, tabatin un adres re- 


marcabel - e sala di un hogar 
di ancianonan na Zwolle, 
aunke e compania a muda 
recientemente pa un oficina 
na Amstelveen. CEBC ta un 
subsidiario di un desaroyador 
grandi di wega, MyGames, 
localisa na Amsterdam-Zui- 
doost. Te ora cu Rusia a inva- 
di Ucrania, e compania tabata 
parti di e gigante di internet 
VKontakte (VK), conoci tam- 
be como e Facebook Ruso, cu 
ta afilia cu e Kremlin. 


E doño di MyGames ta e in- 
versionista Ruso Aleksandr 
Tsjatsjava, cu a cumpra e 
compania for di VK pa 600 


miyon euro poco despues di 
e invasion. Sauer a apunta 
esey como algo sospechoso. 
“Ora el a sali na benta, otro 
a ofrece dos biaha mas hopi 
placa. Nan a bende esaki pa 
solamente 600 miyon euro na 
Tsjatsjava, cu tabata un bon 
amigo di CEO di VK Vladi- 
mir Kirienko. Y e ta e yiu di 
e hefe di gabinete di Putin.” 
Kirienko ta riba e lista di san- 
cionnan di EU, pero Tsjatsja- 
va no ta. Asina su negoshi por 
continua, incluyendo pago- 
nan via Bootsy for di hende 
cu ta afo di Rusia pa soldaat- 
nan Ruso. 

Jamaica: Minister di Energia ta cuestiona timeline di JPS 


(JamaicaObserver) 
- 
Mientras el a aplaudi e 
decision di e compania 
Jamaica Public Service 
(JPS) pa duna descuento 
riba e recibo di coriente di 
clientenan proximo luna, 
minister di Energia Daryl 
Vaz ta exigi pa JPS duna 
cuenta pa e diferencia 
den su cifranan di restau- 
racion despues di horcan 
Beryl, cu segun e, ta con- 
tradeci e experiencia di 
hopi cliente rond di e isla. 


“Desde awe mainta diaranson 
pa 9:05, mi a yega na tende 
di 20 miembronan di Parla- 
mento durante e anochi cu 
ta sostene cu e mayor parti 
di nan comunidadnan ta sin 
coriente. Atrobe, esaki ta hiba 
mi na e punto di unda e in- 
formacion ta bin for di JPS, y 
loke ta pasando riba tereno, ta 
contradeci y nos tin cu haya 
un manera pa sigura cu nos 
tur ta riba e mesun pagina,” 
Vaz a bisa durante un rueda 
di prensa na Jamaica House 
diaranson. 


Tocante si e Gobierno lo 
pidi e compania di utilidad 
pa disminui su politicanan 
di desconexion, Vaz a bisa, 
“Loke mi a tende den un ent- 
revista cu JPS ta cu, den rela- 
cion cu desconexion, nan a 
suavisa practicanan di conex- 
ion y desconexion y no a haci 
esaki desde e horcan, 3 di juli, 
y lo sigui haci esaki te dia 15 


di augustus.” 
E minister di energia, sinem- 
bargo, a bisa cu no tabata 
sigur cu e fecha di 15 di au- 
gustus ta un fecha realistico 
teniendo na cuenta cu e hor- 
can tabata na juli. 


“E liña final ta, mi ta hopi 
preocupa cu e plasonan cu a 
wordo duna pa JPS basa riba 


loke mi ta ricibi for di tereno 
di e parlamentario- y ciu- 
dadanonan rond di Jamaica. 
Den menos cu 24 ora dia- 
domingo, mi a ricibi mas cu 
400 reporte di hende cu ta 
bisa nan ta sin coriente y no a 
mira ningun presencia di JPS 
den nan comunidad. 


“Despues di tres siman, mi ta 


declara cu esaki no ta acepta- 
bel. Nos mester un solucion 
awor,” Vaz a declara. 


El a bisa den e rueda di prensa 
cu e calculacion di e compa- 
nia di luz y coriente tocante 
comunidadnan sin coriente 
“ta absolutamente malo.” 


Ora nan a puntra kico por ta 
e causa pa esaki, Vaz a bisa cu 
e oficinanan regional di JPS 
posiblemente a duna infor- 
macion incompleto na e cen- 
tro di control di e compania. 


Vaz ta den un conflicto cu e 
compania di luz y coriente 
desde menos cu un siman 
despues cu e horcan categoria 
4 a laga miles di hende na Ja- 
maica sin coriente. 


Papiando diamars den e Ca- 
mara di Representantenan, el 
a bisa cu el a perde confiansa 
den JPS pa restaura electric- 
idad completamente y mane- 
ra tal, lo busca ayudo for di 
exterior. 


Venezuela: Maduro buscando pa reforsa sosten di ehercito prome cu eleccion 


(AP) — Desde cu el a 
tuma poder na 2013, presi- 
dente Venezolano, Nico- 
las Maduro no a duda pa 
desplega trupa militar pa 
caba cu protesta mientras 
ta premia oficialnan se- 
nior cu puestonan lucra- 
tivo den gobierno y con- 
trol di industrianan clave. 
Pero dianan leu di un voto 
fuertemente disputa cu ta 
menasa control di Maduro 
riba poder, e auto-proc- 
lama socialista ta trah- 
ando mas duro cu nunca 
pa reforsa e lealtad di e 
forsanan arma – e arbi- 
tro tradicional di disputa 
politico na Venezuela – y 
tene comandantenan top 
den linea. 


Den dianan recien, e presi- 
dente a aparece riba televi- 
sion estatal atendiendo e 
ceremonia di graduacion pa 
25mil agente di polis, elo- 
giando nan como e prome 
linea di defensa contra loke 
el a yama intentonan di ultra- 
derechistanan pa provoca un 
tragedia. E tambe a promove 
decenas di agente y a duna un 
titulo nobo na su minister di 
Defensa di hopi tempo, Vlad- 
imir Padrino Lopez: “Gen- 
eral di Pueblo Soberano.” 


Militarnan top a keda para 
firme banda di Maduro, re- 


curiendo na difamacionnan 
politico na lugar di keda na su 
rol tradicional di salvaguar- 
dia e voto. General Domingo 
Hernandez Larez, cabesante 
di e Joint Chiefs of Staff, a 
post un potret riba rednan 
social cu ta parce di mustra 
lider di oposicion, Maria Co- 
rina Machado, papiando di- 
lanti di un borchi cu notanan 
yamando pa “eliminacion” 
di forsanan arma. Machado, 
kende ta deshabilita di e elec- 
cion y ta sostene candidato di 
reemplaso Edmundo Gonza- 
lez, a yama e acusacion “fake 
news.” Un grupo vigilante di 
medionan di comunicacion a 
bisa cu e imagen ta manipula. 


Oponentenan di Maduro pa 
largo a lucha pa gana e sosten 
di skepticonan den ehercito. 
Forsanan arma ta un parti in- 
tegral di e control di Maduro 
desde cu su mentor y prede- 
cesor, ex-comandante di tan- 
ki Hugo Chavez, a lidera un 
lantamento contra un gobi- 
erno impopular di austeridad 
na 1992. Ora a eligi Chavez 
como presidente na 1998, el 
a deshaci di agentenan indoc- 
trina na Merca pa combati 
comunismo, a pone su aliad- 
onan di golpi di estado den 
posicionnan top, y a gasta e 
rikesa di petroleo di e pais 
den fighter jet y hardware 
militar caro. 


Maduro, sin e pedigree mili- 
tar di Chavez, toch a em- 
podera su propio grupo di 
aliadonan uniforma, hopi di 
ken, manera e presidente, ta 
enfrenta acusacion di corup- 
cion y abuso di derechonan 
humano. 
Guardia Nacional tambe di 
manera keto a importa ekipo 
anti-disturbio y a remodela 
vehiculonan arma cu por usa 
pa combati protesta, segun 
general retira, Rodolfo Ca- 
macho, un oponente di Mad- 
uro cu ta skirbi un reportahe 
riba asuntonan militar. 


Mientras tanto, gobierno no 
a duda den castiga soldadnan 


cu ta sali for di linea. Miem- 
bronan di forsanan arma ta 
forma como mita di e 301 
oponente di Maduro actual- 
mente den prison y clasifica 
como prisoneronan politico 
pa Foro Penal. 


Ministerio di Defensa no a 
responde na un e-mail di AP 
pa comentario. 


General Manuel Cristopher 
Figuera, ex-hefe di spionahe, 
a bisa cu cualkier movemento 
pa desafia Maduro lo bin for 
di abao den forma di nenga 
di reprimi manifestantenan. 
Lidernan di oposicion a pri- 
minti di “defende” nan voto 
den evento di cualkier ma- 
nipulacion, y mirando e his- 
toria recien di sangramento 
politico, hopi Venezolano ta 
preparando pa manifestacion 
despues di eleccion. “Nan no 
ta bay rebeldia, pero nan no ta 
bay obedece orden tampoco,” 
segun Figuera, kende a huy 
di e pais na 2019 despues di 
lidera un intento fracasa pa 
retira Maduro. 


Like us on 
Facebook 


facebook.com/bondianoticia 

Trinidad y Tobago: 58 caso mas di dengue 


(TrinidadExpress) - Min- 
isterio di Salud di Trini- 
dad y Tobago ta bisa cu 
awor tin 450 caso di den- 
gue cu ta confirma den 
labatorio na e pais. Mor- 
tonan confirma ta keda na 
cuater, e ministerio a bisa 
den un comunicado di 
prensa ayera. 


Dia 20 di juli, e ministerio a 
confirma 392 caso di dengue. 
Ayera e ministerio a recorda 
tur hende cu dengue por 
wordo propaga pa picadura 
di un sangura Aedes aegypti 
infecta. 


E ta indica cu e sintomanan ta 
aparece entre cinco y seis dia 
despues di e picadura, ta dura 
un of dos siman y por inclui: 
keintura, dolor di cabes (den 
algun caso severo), dolor pa- 
tras di wowo, dolor di joints 
y weso, rash na curpa, saca- 
mento y diarea. 


E di cuater morto relaciona 
cu dengue a wordo reporta 
diasabra siman pasa. Quin- 
ton Gabriel, di 16 aña di Si- 
paria, tabata e tercer persona 
cu a muri pa dengue. E otro 


dos tabata un otro mucha 
homber di 16 aña di Fyzabad 
y un homber di 65 aña di 
Barrackpore. 


Diabierna, e ministerio a tene 
un rueda di prensa na su ofi- 
cina central na Port of Spain 
despues di un reunion cu 
oficialnan di e Insect Vector 
Control Division, e ministe- 
rio di Desaroyo Rural y Go- 


bierno Local y e 14 corpora- 
cion regional pa ataca e prob- 
lema relaciona cu dengue. 


Minister di Salud Terrence 
Deyalsingh a notifica atrobe 
cu e areanan mas afecta tabata 
Victoria, Caroni y St Patrick. 


Tambe na e rueda di prensa, 
director di Division di Epi- 
demiologia Dr. Avery Hinds 


a responde na preguntanan 
tocante e grupo di edad di 
hende cu ta presenta cu e 
virus, bisando: “Loke nos ta 
ripara ta cu hende mas hoben 
cu ta nace den e populacion 
y awor ta esnan mas capaz pa 
peaknan nobo den e region y 
nos a ripara cu talbes mita di 
e casonan confirma ta den e 
grupo di edad hoben pa mas 
o menos cinco te 19 aña y 
e individuonan mas bieu... 
ta constitui e otro mita pero 
esaki no ta algo inusual, esaki 
ta algo cu bo ta mira ora bo 
tin es aumentonan di un bes 
pa decada den e circulacion 
general.” 


E ministerio a continua pa 
conseha e publico cu e miho 
manera pa reduci e incidencia 
di enfermedadnan transpa- 
sa pa sangura ta mediante 
eliminacion di criaderonan 
di mushi sangura di e especie 
Aedes. 


Riba e asunto di cumplimen- 
to di hende manteniendo nan 
cas pa preveni criaderonan, 
71 hende a haya advertencia 
te aworaki, e ministerio a in- 
dica. 


Nan a urgi hende pa dehaci 
di articulonan no desea, ve- 
hiculonan bandona of apara- 
tonan den nan patio of alred- 
edor cu por colecta awa y bira 
un criadero di sangura. 


Nan a conseha: cubri con- 
tainernan di awa manera 
tanki, bari, drum of baki cu 
un tapa cu ta contra sangura; 
corta y kita tur mata of yerba 
cu por hospeda sangura; haci 
limpi canal- y gutters di awa 
di dak pa permiti cu e awa 
ta bay libremente; y usa red 
sangura y repelente di insec- 
to, ora cu ta apropia manera 
un medio di proteccion per- 
sonal. 

Fiscal ta bisa cu homber di New Jersey cu a staca autor 
Salman Rushdie tabata ehecutando un fatwa 


(AP) - Un homber cu a 
herida severamente e au- 
tor Salman Rushdie den 
un atake cu cuchiu na New 
york tabata motiva pa lid- 
er di Hezbollah su promo- 
cion di un fatwa unda ta 
ordena y haci yamado pa 
e morto di Rushdie, fiscal- 
nan a bisa diaranson ora di 
anuncia e acusacion nobo 
di terorismo. 


E acusacion revela den Cor- 
te di Districto Mericano na 
Buffalo a ordena pa prome 
biaha un motibo potencial pa 
e atake di 2022 riba e autor di 
“The Satanic Verses.” 


Hadi Matar, un ciudadano 
Mericano di New Jersey, ta- 
bata purbando ehecuta un 
fatwa, 
abogado 
asistente 
Charles Krulya bisa. Segun 
e fiscal, Matar ta kere cu e 
yamado pa Rushdie su fayeci- 
mento, emiti prome den aña 
1989, tin e sosten di e grupo 
militante basa na Lebanon, 
Hezbollah y promovi den un 
speech di aña 2006 di e grupo 


su secretario general Hassan 
Nasrallah. 
“nos ta acusa cu den purba di 
asesina Salman Rushdie na 
New york 2022, Hadi Matar 
a comete acto di terorismo 
den nomber di Hezbollah, 
un organisacion terorista des- 
igna cu ta alinea cu e regimen 
di Iran,” procurador general 
Merrick Garland a bisa den 
un relato di prensa. “E de- 
partamento di Husticia lo 
procesa esnan cu promove 
violencia den nomber di e 
gruponan terorista y no ta 
respeta e libertad basico cu ta 
ancra den nos constitucion.” 


Matar, ken ta enfrenta acusa- 
cion separa di estado di in- 
tento di asesinato y agresion, 
a declara su mes inocente na 


e acusacionnan federal nobo 
di terorismo cu ta surpasa e 
limitenan nacional, y ta pro- 
vee material di sosten na ter- 
oristanan y ta purba provee 
material di sosten na un or- 
ganisacion terorista. 


“E investigacion tabata largo, 
pa e ultimo 2 aña, y mi ta 
sigur a involucra un cantidad 
di diferente agencia, un can- 
tidad di pais diferente y un 
cantidad di individuo,” Matar 
su abogado Nathaniel Barone 
a bisa despues di e apertura. 
El a bisa cu e caso federal lo 
ta hopi mas compleho cu 
e cargo di estadonan, cual 
ta enfoca grandemente riba 
e agresion contra Rushdie 
mientras e tabata riba esce- 
narip pa duna un lectura na 


Chautauqua Institution den 
augustus di aña 2022. 
“Federalmente, bo ta miran- 
do na mas conspiracion,” e 
abogado a bisa. 


Matar, segun e la comenta, 
“tin plan di sigui cu un de- 
fensa vigoroso y mantene su 
inocencia.” 


Matar, di 26 aña, ta deteni sin 
posibilidad di libertad desde e 
atake, durante cual el a staca 
Rushdie mas di un decena di 
biaha dilanti un audiencia di 
1,500 persona. E heridanan 
a laga Rushdie ciego den un 


wowo. E moderador di e 
evento, Henry Reese, tambe 
a ser herida prome cu otro- 
nan a logra gara e sospechoso. 


“E acusado aki a haci esfuerso 
pa biaha te New york cu e in- 
tencion di tuma e bida di otro 
persona,” abogado Mericano 
Trini Ross a bisa. “Solamente 
a causa di e esfuerso balente 
di esnan presente e dia aki, a 
preveni cu e sospechoso por a 
completa su intencion asesi- 
no.” 
Audiencia den e caso federal 
aki ta den schedule pa dia 7 di 
augustus. 


Prins Harry ta bisa cu su accion contra farandula Britanico 
a contribui na separacion di famia Real 


(AP) - Prins Harry a bisa 
cu su accionnan contra e 
farandula Britanico a con- 
tribui na e separacion den 
e famia Real, segun un 
documentario cu lo lansa 
diahuebs. 


Den su comentarionan mas 
extenso desde cu el a gana un 
victoria grandi aña pasa, ora 
cu hues a declara cu hack- 
ing di celular ta “amplio y 
habitual” den Reino Uni su 
Mirror Group Newspapers, e 
Duke di Susex a conta e not- 
iciero ITV cu e lo a gusta si su 
famia lo a uni na dje den su 
acusacion di invasion di pri- 
vacidad. 


Harry a bisa cu su bataya an- 
dando cu e farandula den pu- 
blico, ta un “parti central” di 
e problemanan cu a surgi den 
e famia. “E mision ta sigui, 
pero si, el a causa manera 


boso ta bisa, un separacion,” 
Harry a bisa riba “Tabloids 
On Trial.” 


Harry, ken actualmente tin 
39 aña di edad y ta e yiu mas 


chikito di Rey charles III, 
a kibra e famia su actitud di 
‘nunca keha, nunca duna 
splicacion’ pa medio di hiba 
prensa corte. 


Su tata tabata opone e acusa- 
cion aki, Harry a bisa den su 
documentonan legal. Tam- 
be el a revela cu su ruman 
homber William, Prins di 
Wales y heredero di e trono, 
a yega un acuerdo den keho 
contra Rupert Murdoch su 
News Group Newspaper pa 
“un suma grandi.” 


E demandanan aki, sinem- 
bargo, no ta e unico fuente di 
e problemanan familiar. 


Harry a distancia su mes lit- 
eralmente for di su famia ora 
cu su casa, Megjan, a opta 
fuera di bida Real den aña 
202020. El a cita intrusion y 
un actitud racista di media 
contra Meghan, ken ta bira- 
cial. E pareha despues a sug- 
eri cu tin preferencia a base di 
rasa dentro di e famia Real, 
un acusacion cu a causa cu 
Harry a separa aun mas. 


E duke a bisa cu ta dificil con- 
testa preguntanan tocante su 
relacion familiar “paso cual- 
kier cos cu mi bisa tocante mi 
famia ta resulta den un can- 
tidad di abuso for di prensa.” 

Ramon Todd Dandaré a ricibi gran homenahe 
na Riohacha, La Guajira, Colombia 


Ki grandi ta e sorpresa y 
emocion, ora bo bay un 
conferencia den exterior y 
ta resulta cu e conferencia 
ey ta dedica na bo persona. 
Esey a pasa cu nos amigo 
Señor Ramon Todd Dan- 
daré Mag. Ling. durante 
e vacacion cu su famia na 
april y mei di e aña aki na 
Riohacha, La Guajira, Co- 
lombia. 


Prome cu e conferencia ey, dia 
prome di mei 2024, e famia 
extenso Dandaré a celebra un 
encuentro masha ameno, “In- 
tegración familia Dandaré”, cu 
presencia di diferente genera- 
cion di famia Dandaré, di Co- 
lombia y Aruba. Loke Ramon 
no a spera ta cu na e evento 
unico aki su famia lo a honra 
e, Monche, cu for di chikito a 
bay biba cu su mama na Aruba, 
pa su logronan como linguista 
importante di Aruba y di Ca- 
ribe y a otorg’e un regalo cu 
un certificado special. Esaki ta 
un muestra cu e lasonan fa- 
miliar entre e famia na Aruba 
y esnan na Riohacha semper a 
keda bibo y caluroso. 


Un dia despues, dia 2 di mei 
2024, a celebra na La Gua- 
jira Dia de la Guajiridad cu e 
conferencia “La Guajira y el 
Gran Caribe – Diálogos so- 
bre Aruba” cu a tuma luga na 
e Centro Cultural del Banco 
de la República. Diferente in- 
stancia a organisa e evento aki 
conhuntamente; pa menciona 
algun: Fundación Comparta- 
mos la Felicidad, InspirARTE, 
Asociación Kojutajirawaa, Ban- 
co de la República, Dirección 
de Cultura Distrital y tambe 
Stichting Rancho di Aruba. 


Henter e preparacion a sosode 
den un secresia total. Ramon 
a haya invitacion y como e 
tema di e conferencia tabata 
sumamente interesante p’e 
como linguista Caribense- 
Arubiano-Riohachero, e no a 
pensa dos biaha y a acudi na e 
conferencia. 


E conferencia a conta cu 
presencia di invitado special 
Ministro di Finanzas y Cul- 
tura di Aruba, Señora Xiomara 
Maduro, cu a tene un charla 
den cua el a relata tocante e 
lasonan historico, economico, 
cultural y social cu tin entre La 
Guiajira y Aruba. 


Señor Fredy Gonzalez Zubiría, 
investigador, a tene un charla 
hopi informativo y sumamente 
interesante tocante historia di 
comercio entre La Guajira y 
Aruba cu hopi dato y nomber 


importante, tambe di hopi Rio- 
hachero cu a emigra pa Aruba 
y nan descendientenan cu a y 
ta aporta di un of otro forma 
na desaroyo di Aruba. Na final 
di su discurso el a duna home- 
nahe na Ramon Todd Dandaré 
como Simbolo di resistencia y 
Orguyo di e Riohacheronan, 
pasobra despues di su estudio 
Ramon a regresa Aruba y cu un 
lucha incansabel y investiga- 
cion cientifico el a aporta na 
reconocemento y oficialisacion 
di e idioma crioyo Caribense 
Papiamento. 


Señora Katherine Pérez Men- 
doza, directora di e programa 
di economia di Universidad de 
La Guajira, a papia di e opor- 
tunidadnan pa un relacion 
comercial y turistico entre La 
Guajira y Aruba. 
Despues di e charlanan a sigui 
un panel cu tabatin como par- 
ticipante dos invitado special 
di Aruba, esta periodista Ben- 
jamin Romero y linguista Ra- 
mon Todd Dandaré, cu a cay 
masha na agrado di e publico 
presente. 


A yega e momento culminante 
di e evento aki. Diferente in- 
stancia di Riohacha a uni pa 
e dia aki reconoce y destaca 
Ramon Todd Dandaré na un 
forma unico y emocionante. 
Ramon como e di cuater Af- 
rodescendiente celebre di Gua- 
jira a ricibi un condecoracion 
y diferente acta oficial for di e 
instancianan aki. 


E reconocementonan 
Asamblea Departamental 
de la Guajira, Colombia 
Di Asamblea Departamental de 
la Guajira, Colombia, Ramon 
ta ricibi di diputado Daniel Ce- 
ballos e maximo condecora- 
cion Medalla Luis A. Robles 
Suarez. Di e manera aki La 
Guajira ta reconoce publica- 
mente Ramon su meritonan 
destacante y e trabou briyante 
cu el a desplega como inves- 
tigador, academico, docente, 
conferencista y gestor cultural 
di Gran Caribe. 
Asamblea Departamental de 
la Guajira ta comparabel cu 
Provinciale Staten di Hulanda. 


Conseho Distrital di Riohacha 
Conseho Distrital, comparabel 
cu Gemeenteraad di Hulanda, 
ta resalta y reconoce liderazgo 
y profesionalismo di docente 
Ramon Todd Dandaré y su 
calidadnan humano y su con- 
stancia relaciona cu desaroyo 
academico y gestion civico. 


Alcaldía Distrital de Riohacha 
Alcaldía Distrital, comparabel 


cu Gemeente di Hulanda, ta 
destaca Ramon Todd Dandaré 
como linguista, pa su contri- 
bucion valioso na estudio di 
Papiamento y pa su dedicacion 
y compromiso na preservacion 
y difusion di cultura y lenga 
Crioyo di Caribe. 


E siguiente tres fundacionnan 
di comunidad Riohachero ta 
honra Ramon Todd Dandaré 
como ‘hijo ilustre de Riohacha, 
lider civico, docente, investi- 
gador y lingüista ejemplar y 
comprometido con numerosas 
causas”. 


Fundación Teatro Aurora 
de Riohacha 
Na nomber di e comunidad 
di Riohacha e fundacion aki 
ta gradici Ramon pa su aporte 
na conocemento linguistico 
universal. E fundacion ta 
pone hopi enfasis riba tur e 


funcionnan cu Ramon tabatin 
den desaroyo y aceptacion di 
Papiamento. 


Fundación Compartamos 
la Felicidad 
E fundacion aki ta nombra Ra- 
mon como su Voluntario Hon- 
orario y Embajador Mundial pa 
su aporte como Riohachero y 
Guajiro na e identidad cultural, 
investigacion, docencia, litera- 
tura y preservacion di e raiznan 
y tradicionnan linguistico di 
Aruba y di Caribe. 


Asociación Kojutajirawaa 
Esaki ta un asociacion Wayuu 
cu a obsekia Ramon un sombre 
tipico di Wayuu cu ‘Monche 
Todd’ riba dje. 


Ramon, masha pabien cu 
reconocemento grandi aki na 
Riohacha. Bo esfuersonan 
academico no a keda scondi; 
nan ta bisto y aprecia, te den 
exterior. 

Ajax ta cuminsa campaña di Liga Europeo 
cu un victoria contra Vojvodina 


Ajax a gana e prome wega 
den e segundo ronda di 
cualificacion di e Liga Eu- 
ropeo di UEFA contra FK 
Vojvodina. E team di Fran- 
cesco Farioli a gana e Ser- 
bionan 1-0 den un stadion 
yen debi na un gol for di 
Branco van der Boomen 
den e etapanan final di e 
wega. 


Si Ajax kock out Vojvodina pa 
yega e tercer ronda di cualifi- 
cacion di e campeonato, nan 
lo enfrenta Panathinaikos di 
Grecia of Botev Plovdiv di 
Bulgaria. Playoffs ta sigui e 
ronda ey prome cu nan yega 
e torneo. 


Ajax a cuminsa nan prome 
wega competitivo bao Fari- 
oli cu Remko Pasveer como 
keeper. El a bira e hungador 
mas bieu pa Ajax den un wega 
Europa cu 40 aña y 260 dia di 
edad. E gerente Italiano ta 
kere cu e keeper lo sigura cu 
tin liderazgo. Hungadornan 
jong Youri Baas, Kian Fitz- 
Jim y Christian Rasmussen a 
haya un luga pa cuminsa. 


E Amsterdammer a pone pre- 
sion riba e Serbionan desde 
comienso. Tabatin hopi es- 
pacio riba e banda drechi cu 
Rasmussen, y e por a pone al- 
gun bon paso den caha. Ajax 
a apela pa un pinalti despues 
di un paso di Kenneth Taylor, 


y keeper Lazar Carevic a gara 
algun tiro di Carlos Forbs y 
Rasmussen. Taylor a dal bara 
cu un tiro duro den e prome 
mita di wega, y un paso for di 
Chuba Akpom a pasa gol. 


E banda di Farioli a lucha mas 
den e segunda mita, y e Ser- 
bionan a haya mas grip den e 
wega. E Italiano a hinca Ste- 
ven Berghuis y Mika Godts 
pa trece un impulso pa ataca, 
pero a yama Pasveer pa stop 
un tiro for di Mihailo Iva- 
novic. 


Un rato despues, e reem- 
plasante Serbio, Aleksa Vu- 
kanovic, a haya un opor- 
tunidad masivo cu su prome 


toque di bala, pero el a dal 
bara di gol. Farioli a haci 
un reemplaso mas. Van den 
Boomen y Julian Rijkhof a 
bin na banda, y Jaydon Banel 
a sigui nan tras. 


Van den Boomen a bay den 
skina pa coy paso di Godst y a 
duna e gerente un comienso 
victorioso na Amsterdam. 
Ajax no tabata e unico banda 


Hulanda den e competen- 
cia Europeo ayera nochi. Go 
Ahead Eagles a caba 0-0 con- 
tra SK Brann. Esaki tambe 
tabata e debut competitivo 
pa un gerente nobo mientras 
Paul Simonis a tuma encargo 
di su prome wega competi- 
tivo cu Go Ahead Eagles. 


Potret di Olaf Kraak pa ANP. 


Miembronan di Comite Ehecutivo di IOC a forma parti di e parada di 
antorcha Olimpico 


Ayera mainta na Paris, 
Francia, a tuma lugar un 
momento special. Miem- 
bronan di Comite Ehecu- 
tivo di IOC a forma parti 
di e parada di e Antorcha 
Olimpico rumbo pa e Ap- 
ertura cu ta tuma lugar 
awe. 


Vice-Presidente di IOC y 
como tambe Secretaria Gen- 
eral di Comite Olimpico di 
Aruba tambe a forma parti 
di e momento aki y a haci un 


recorido cu e antorcha den e 
cayanan di Noisy-le-Grand. 


Un gran cantidad di publico 
presente tabata aplaudiendo 
e miembro nan Ehecutivo 
y gradiciendo nan pa trece 
e Weganan Olimpico bek 
na Paris, cual ultimo bes ta- 
bata na 1924. Aruba ta conta 
cu participacion di 6 atleta. 
Aruba tambe ta conta cu dos 
abanderado, Chloë Farro y 
Mikel Schreuders. 


Philip Elhage su entrenamento na Châteauroux bayendo den gran forma 


E atleta di tiro, Philip 
Elhage ta den pleno pre- 
paracion na Châteauroux, 
Francia caminda e com- 
petencia di tiro deportivo 
lo ta tumando lugar. Des- 
de su yegada aki na Fran- 
cia pa e Weganan Olimpi- 
co Paris 2024 e atleta a sali 
di biaha rumbo pa Châ- 
teauroux y cuminsa cu 
su entrenamento durante 
henter siman. 


Diabierna awor ta tuma lugar 
e technical meeting y diasa- 
bra mainta Philip ta bira e 
prome atleta di Aruba pa 
mira accion. Su competencia 
lo ta uno clasificatorio y final 
ta tuma lugar diadomingo. 
Pa motibo cu su competen- 
cia ta diasabra ta haci cu Phil- 
ip ni tampoco Ethan, debi 
cu ta situa na Marseille y su 
competencia ta inicia, lo no 
forma parti di e Ceremonia 
di Apertura awe. 

Lidernan di anti-doping 
ta acepta cu algun engaño 
ta inevitable na Weganan 
Olimpico Paris 


(AP)—Organisadornan Olimpico y oficialnan di anti- 
doping no ta pronostica cu e esaki lo ta “e Weganan 
mas limpi den historia”. No na e Weganan Olimpico 
Paris. 


“E no ta nos rol pa haci’e,” segun presidente Witold Bańka 
di e World Anti-Doping Agency a bisa ayera. “E no ta cu awo 
nos kier sigura cu cada atleta ta limpi. Nos no kier esey,” 
Bańka a bisa durante un conferencia di prensa. “Ta obvio cu 
bo no por elimina doping nunca for di e paisahe deportivo. 
Semper bo ta haya un hende cu ta gaña.” 


E les di e Weganan Olimpico na Beijing na 2008 y Londres 
na 2012 ta cu por tuma varios aña pa husga con limpi of sushi 
e tabata. A kita decenas di medaya y a descualifica hopi atleta 
añas despues di e competencianan ey, den gran parti pasobra 
testmento mas avansa por ser usa riba muestranan. 


E muestranan tuma na Paris lo ser deposita y por ser getest 
atrobe te cu 2034 den un programa encarga pa e Internation- 
al Testing Agency, un sector operacional di e sistema anti- 
doping basa den e ciudad Olimpico Laussanne, Suisa. 


“Nos rol ta pa ta encarga di e sistema,” Bańka a bisa di 
WADA, “pa sigura cu e sistema ta robusto, pa sigura cu nos 
ta usando tur e hermentnan existente pa test atletanan adec- 
uadamente.” 


WADA a saca un atleta di track and field for di e Weganan na 
Paris ayera, despues di gana un audiencia di apelacion den e 
Corte di Arbitrahe pa Sport na Laussanne. Huesnan di CAS 
a impone un prohibicion di dos aña riba long jumper Ru- 
mano Florentina Iusco, ken a test positivo aña pasa pa un 
duiretico prohibi, furosemide. WADA a usa su derecho pa 
desafia veredictonan di doping globalmente despues cu un 
tribunal Rumano a dicidi cu e no tabata culpable y a sumin- 
istra solamente un reprimenda. 


Bańka a bisa ayera cu e programa bao encargo di ITA a tuma 
87 muestra for di posible atletanan Olimpico na maart te cu 
juni. E operacion miho ta probablemente e Unidad di Inte- 
gridad Atletico den atletismo. 


“Nos enfoke ta pa e Weganan (Paralimpico) ser proteha,” 
Bańka a bisa, “y pa nos atleta haya un nivel di prestacion cu 
nan merece.” 


Federacion di Equitacion ta presenta 
reformanan riba bienestar di cabay 
despues di caso di abuso 


(AP)—E organisacion cu 
ta encarga di competen- 
cianan di equitacion na e 
Weganan Olimpico a pre- 
senta un serie di reforma 
pa bienestar di cabay un 
dia prome cu e Weganan 
cuminsa despues di un 
caso di abuso envolviendo 
un di e miho coredonan 
den e deporte. 


Ehecutivonan for di e Fed- 
eration for Equestrian Sports 
(FEI) a tene un discusion 
ayera den cual nan a presenta 
un plan integral ya caba den 
luga pa mehora seguridad di 
cabay. El a dedica un enfoke 
mas atento despues cu tres 
biaha medayista Olimpico 
Charlotte Dujardin a retira e 
siman ki despues cu un video 
a surgi den cual el a suta un 
cabay continuamente. 


“E ta un hustificacion adi- 
cional, cu nos ta haciendo lo 
corecto por medio di crea e 
plan aki,” presidente di FEI 
Ingmar de Vos a bisa. “Mi ta 
kere e ta ilustra claramente 
cu e plan aki cu nos a crea y e 
filosofia di ‘Ser un Guardian’ 
ta echt loke nos mester.” 


E federacion a lansa su inicia- 
tiva “Ser un Guardian” siman 
pasa, haciendo un yamado na 
miembronan di e comunidad 
di equitacion pa acepta nan 
rolnan cuidando cabay. Esaki 
tambe a bin cu e desaroyo di 
e plan Equine Welfare Strat- 
egy Action, subrayando seis 
area di prioridad y 30 reco- 
mendacion riba mehoracion. 


Ora a puntra pakico awo y no 
prome, secretaria general di 
FEI Sabrina Ibáñez a bisa cu 
esaki ta trece un acercamento 
mas holistico pa cuida cabay. 
“Nos no a inventa e reglan- 
an cu nos ta aplicando awe,” 
Ibáñez a bisa ayera. “Esaki 
tabata andante caba pa varios 
aña. Y loke nos ta haciendo 
awo ta fortalece nan mas ai- 
nda. Semper tin espacio pa 
mehoracion, y tin hopi pa 
mehora, claro.” 


De Vos a bisa cu el a keda tris- 
to y sorprendi pa e video, cual 
ta parti di un keho oficial en- 
trega contra Dujardin y a ser 
publica pa varios media di- 
aranson. Dujardin a bisa dia- 
mars den un declaracion cu e 
video ta di cuatro aña pasa, y 
ta “mustra ami cometiendo 
un eror durante un sesion 
di coaching,” agregando cu 
e tabatin berguensa y a yama 
e accionnan aki “completa- 
mente for di mi caracter.” 


“Un cos cu a ser discuti hopi 
durante e ultimo par dia ta 
metodo di entrenamento, ob- 
viamente, y un di e puntonan 
di accion cu nos tin ta riba 
metodonan di entrenamento 
etico, y nos lo investiga con 
cabaynan ta haya training, ki 
forma nan ta train, den kico 
nan ta core y kico ta etico,” de 
Vos a bisa. 


Un di e cambionan inmedi- 
ato ta e adicion di un coordi- 
nator di bienestar equino riba 
sitio na e Weganan Olimpico 
pa prome biaha. E direc- 
tor veterinario di FEI Goran 


Akerstrom, a bisa cu e otro 
areanan di enfoke ta inclui 
reconociendo stress fisico y 
emocional y kico cabaynan ta 
haci pa e otro 23 ora den dia 
cu nan no ta entrenando of 
competiendo. 


“Nos a enfoca casi completa- 
mente riba competencia, pero 
e cabay ta biba mayormente 
pafo di dje,”Akerstrom a bisa. 
People for the Ethical Treat- 
ment of Animals (PETA) a 
bisa den un declaracion na 
comienso di siman cu e caso 
di Dujardin ta un mensahe 
na e Comite Internacional 
Olimpico pa kita eventon- 
an di equitacion completa- 
mente. 


Dujardin a ser suspendi 
provisionalmente for di tur 
evento bao hurisdiccion FEI, 
pendiente riba e resultadonan 
di e investigacion. FEI a bisa 
cu Dujardin a confirma cu e 
ta e persona den e video y cu 
el a pidi pa su mesun suspen- 
sion provisional. 


ciencia & tecnologia 
a16 


Diabierna 26 Juli 2024 


A acusa Nort Koreano den atakenan cibernetico contra hospitalnan 
Mericano, NASA y basenan militar 


(AP) - Un operacion di inteligencia 
militar Nort Koreano a ser acusa 
formalmente den un conspira- 
cion pa hack e proveedornan di 


cuido di salud Mericano, NASA y 
basenan militar Mericano ademas 
di entidadnan internacional, hor- 
ta informacion sensitivo y instala 


ransomware pa funda mas atake, 
segun e fiscalnan federal a anuncia 
diahuebs. 


E acusacion formal di Rim Jong Hyok 
di hurado na Kansas City ta acusa su 
persona di labamento di placa via un 
banco Chines y despues a usa esaki pa 
cumpra server di computer y funda mas 
atake cibernetico riba defensa, tecnolo- 
gia y entidadnan di gobierno alrededor 
di mundo. 


E hack riba hospitalnan Mericano y otro 
proveedornan di salud a stroba e trata- 
mento di pashentnan, segun e oficialnan 
a bisa. E ta acusa di a ataka 17 entidad na 
11 estado Mericano, incluyendo NASA 
y basenan militar Mericano, ademas 
di compania di defensa y energia na 
China, Taiwan y Sur Korea. 


Pa mas di 3 luna, Hyok y otro miembro- 
nan di unidad Andariel di Nort Korea 
su Reconnaissance General Bureau 
tabatin acceso na NASA su sistema di 


computer, extrayendo mas di 17 giga- 
byte di data, segun e acusacion. Tambe 
nan a logra drenta sistema di computerp 
a companianan di defensa na Michi- 
gan, California y Randolph Air Force na 
Texas cu Robins Air Force na Georgia, 
segun autoridadnan a bisa. 


E malware a permiti e grupo Andariel 
manda e informacion horta na inteli- 
gencia militar di Nort Korea, meho- 
rando e pais su aspiracionnan militar y 
nuclear, fiscalnan federal a bisa. Nan a 
busca detaye di aeronave fighter, siste- 
ma di defensa misil, comunicacion di 
satelite y sistema di radar, segun oficial 
di FBI a bisa. 


“Mientras cu Nort Korea a usa e tipo 
di crimennan cibernetico aki pa evita 
sancionnan internacional y financia su 
ambicionnan politico y militar, e im- 
pacto di e actonan aki ta directo riba e 
ciudadanonan di Kansas,” Stephen A. 
Cyrus, un agente di FBI a bisa basa na 
Kansas City. 


Meta su Oversight Board ta bisa cu politicanan di deepfake mester 
actualisacion y respuesta na imagen explicito no ta suficiente 


(AP) - Meta su politica to- 
cante imagen ‘deepfake’ 
sin 
consentimento 
tin 
mester di actualisacion, 
incluyendo 
palabranan 
cu “no ta suficientemente 
cla,” e compania su panel 
di supervision a bisa dia- 
huebs den su decision to- 
cante casonan cu ta trata 
imagennan genera pa AI cu 
dos hende muhe famoso. 


E directiva casi independiente 
Oversight Board a bisa cu den 
un di e casonan, e gigante di 
rednan social a fracasa den 
retira e imagen intimo di un 
muhe di India cu ta famoso, 
ken e no a identifica, te ora cu 
e compania su directiva di re- 
vision a keda involucra. 


Imagennan sunu deepfake di 
hende muhe y celebridadnan 
incluyendo Taylor Swift a 
circula riba rednan social pa 
motibo cu e tecnologia usa pa 
crea nan a bira mas accesibel 
y facil pa usa. Plataformanan 
online ta enfrentando presion 
pa haci mas trabao y atende e 
problema. 


E directiva, cual Meta a crea 
den 2020 pa fungi como 
referee di contenido riba su 
plataformanan 
incluyendo 
Facebook y Instagram, a pasa 
lunanan ta revisa e dos caso cu 
ta trata imagen genera pa AI cu 
e hende muhenan famoso, un 
di India y un di Merca. E di- 
rectiva no a identifica ningun 


di e dos muhenan, describien- 
donan como “figura publico 
femenino.” 


Meta a bisa cu e ta duna bon 
bini na e directiva su reco- 
mendacionnan y ta revisando 
nan. 


Un caso ta trata un “imagen 
manipula pa AI” publica riba 
Instagram cu un muhe di In- 
dia sunu cu su cara visibel, 
pareci na un “figura publico 
femenino.” E directiva a bisa 
cu un usuario a reporta e ima- 
gen como pornografia sinem- 
bargo e rapport no a keda 
revisa dentro di e deadline 


di 48 ora, pues el a ser auto- 
maticamente cera. E usuario a 
entrega un apelacion na Meta, 
pero esaki tambe a keda cera 
automaticamente. 


Te ora cu e usuario a apela na 
Oversight Board, Meta a di- 
cidi cu su decision orginal di 
no delete e publicacion a ser 
haci den eror. 


Meta tambe a delete e cuenta 
cu a publica e imagennan y a 
agrega nan na un base di dato 
usap a automaticamente de- 
tecta y kita imagennan cu ta 
den violacion di su reglanan. 
Den e di dos caso, un imagen 


genera pa AI unda por mira 
muhenan Mericano sunu y 
mishi a ser publica na un gru- 
po di Facebook. Nan a keda 
automaticamente kita pa mo- 
tibo cu ya caba nan tabata den 
e base di dato. Un usuario a 
apela contra esaki na e directi- 
va, pero e directiva a mantene 
Meta su decision. 


E directiva a bisa cu ambos 
imagen ta den violacion di 
Meta su prohibicion riba 
“photoshop derogatorio y 
sexualisa” bao su politica di 
bullying y acoso. 


Sinembargo a agrega cu su pa- 


labranan den e politica no ta- 
bata cla na su usarionan y a re- 
comenda reemplasa e palabra 
“derogatorio” cu un termino 
diferente manera “sin consen- 
timento” y specificando cu e 
regla ta cubri un rango amplio 
di tecnica di manipulacion di 
media cu ta bay mas leu cu 
“photoshop.” 


Deepfake tambe mester cay 
bao e standard di comunidad 
riba “explotacion sexual di 
adulto” na luga di bao “bully- 
ing y acoso,” el a bisa. 


Ora cu e directiva a cuestiona 
Meta tocante dicon e muhe di 
India no tabata den su base di 
imagen caba, e tabata alarma 
pa e compania su respuesta cu 
e ta depende riba rapport di 
media. 


“Esaki ta preocupante pa mo- 
tibo cu varios victima di e 
imagennan aki deepfake no ta 
den bista publico y ta obliga 
di of acepta e plamamento 
di e imagennan aki sin nan 
consentimento of busca cada 
y reporta cada un di nan,” di- 
rectiva a bisa. 


E directiva tambe ta preocupa 
cu Meta su “clausura auto- 
matico” di apelacion basa riba 
abuso sexual basa riba imagen 
despues di 48 ora, bisando cu 
“e por tin un impacto signifi- 
cante riba derechonan hu- 
mano.” 

Artistanan di videogame lo welga a causa di preocupacionnan di 
inteligencia artificial 


(AP)—Artistanan di video 
game na Hollywood a vota 
pa welga ayera, tirando 
parti di e industria di en- 
tretenimento den un otro 
paro laboral despues cu dis- 
cusionnan pa un contract 
nobo cu studionan grandi di 
wega a fracasa tocante pro- 
teccionnan di inteligencia 
artificial (IA). 


E welga, e segundo pa actornan 
di bos y artistanan di mocion 
capture pa video game bao di e 
Screen Actors Guild-American 
Federation of Television and 
Radio Artists—lo cuminsa awe 
merdia. E decision ta bin desde 
di casi dos aña di negociacion 
cu gigantenan di wega, incluy- 
endo divisionnan di Activision, 
Warner Bros. y Walt Disney 
Co., tocante un acuerdo nobo 
di media interactivo. 


Negociantenan di SAG-AF- 
TRA ta bisa cu a haci progreso 
riba salario y seguridad di tra- 
bao den e contract di video 
game, pero cu e studionan 


lo no haci un trato tocante e 
regulacion di inteligencia ar- 
tificial generativo. Sin protec- 
cion, companianan di wega por 
entrena IA pa copia bos di un 
actor, of crea un replica digital 
di nan aparencia sin permiso 
of compensacion husto pa,e 
sindicato a bisa. 


Fran Drescher, e presidente di 
e sindicato, a bisa den un de- 
claracion cu miembronan no lo 
aproba un contract cu lo per- 
miti companianan “abusa IA.” 


“Ya ta suficiente. Ora e com- 
panianan aki bira serio y ofrece 
un acuerdo cu cual nos miem- 
bronan por biba y traha, nos 
lo t’ey, cla pa negocia,” Dre- 
scher a bisa. Un vocero pa e 
productornan di video game, 
Audrey Cooling, a bisa cu com- 
panianan y e sindicato a yega 
na acuerdonan riba casi tur cos, 
incluyendo salario y provision 
di seguridad. Tambe el a bisa 
cu e studionan a ofrece protec- 
cion di IA cu lo rekeri “permiso 
y compensacion husto na tur 


artista.” 


“Nos ta desapunta cu e sindi- 
cato a dicidi pa cana bay ora 
nos ta asina cerca di cera un 
trato, y nos ta keda prepara 
pa resumi negociacionnan,” 
Cooling a bisa. E industria di 
video game global ta genera 
mas cu 100 biyon dollar den 
ganashi anualmente, segun un 
pronosticador di mercado di 
wega Newzoo. E hendenan cu 
ta diseña y trece e weganan ey 
na bida ta e forsa stimulante 
tras di e exito, SAG-AFTRA 
a bisa. 


“18 luna di negociacion a mus- 
tra nos cu nos empleadonan no 
ta interesa den proteccion di 
IA resonable y husto, pero si 
explotacion,” segun presidente 
di e Interactive Media Agree- 
ment Negotiating Committee, 
Sarah Elmaleh. 
Luna pasa, negociantenan 
di sindicato a conta AP cu e 
studionan di wega a nenga pa 
“provee un nivel igual di pro- 
teccion for di e peligronan di 


IA pa tur nos miembronan”— 
specificamente, artistanan di 
movemento. 
Miembronan a vota aña pasa pa 
duna liderazgo na e autoridad 
pa welga. Preocupacionnan to- 
cante con studionan di pelicula 
lo usa IA a yuda stimula e wel- 
ganan di pelicula y serie aña 
pasa di e sindicato, cual a dura 
cuatro luna. 


E ultimo contract interactivo, 


cual a vence na november 2022, 
no a provee proteccion rond 
di IA pero a sigura un struc- 
tura di bonus pa actornan di 
bos y artistanan di movemen- 
to despues di un welga di 11 
luna cu a cuminsa na october 
2016. E paro laboral a marca e 
prome accion labor grandi for 
di SAG-AFTRA despues di e 
unificacion na 2012 di e dos 
sindicatonan di actornan mas 
grandi na Hollywood. 


NASA ta bisa cu no tin fecha di regreso ainda pa astronautnan y 
capsula di Boeing na stacion espacial 


(AP)—Mas cu un luna laat 
caba pa regreso, dos as- 
tronaut di NASA lo keda 
na e Internacional Space 
Station te ora cu ingeni- 
eronan caba di traha riba 
problemanan di nan cap- 
sula di Boeing, segun ofi- 
cialnan a bisa diahuebs. 


Pilotonan Butch Wilmore y 
Suni Williams mester a bishi- 
ta e laboratorio den orbito pa 
aproximadamente un siman 
y regresa mei juni, pero fayo- 
nan den propulsor y leaknan 
di helium riba e capsula Star- 
liner di Boeing a causa NASA 
y Boeing mantene nan eynan 
mas largo. 


E gerente di programa pa 
e tripulacion comercial di 
NASA, Steve Stich, a bisa 
cu gerentenan di mision no 
ta cla pa anuncia un fecha di 
regreso. E meta ta pa trece 
Wilmore y Williams back riba 
Starliner, el a agrega. 


“Nos ta bin cas back ora nos 
ta cla,” Stich a bisa. 


Stich ta reconoce cu op- 
cionnan di backup ta bao 
evaluacion. E capsula Dragon 
di SpaceX ta un otro manera 
cu astronautnan di NASA 
por bay y bin for di e stacion 


espacial. “NASA semper tin 
opcionnan provisional,” el a 
bisa. 


Siman pasa ingenieronan a 
completa nan test riba un 
propulsor di reserva den e 
desierto di New Mexico, 
Merca, y lo desmantel’e pa 


purba compronde kico a bay 
robes prome cu e Starliner 
aterisa. Cinco propulsor a 
fracasa mientras e capsula a 
acerca e stacion espacial dia 
6 di juni, un dia despues di 
salida. Cuatro a ser reactiva 
desde e dia ey. 


Ta parce cu focanan degrada 
ta responsable pa leaknan di 
helium y problemanan di 
propulsol—problemanan 
completamente separa—pero 
mester mas analisis. E team lo 
test e propulsor di e capsula 
e weekend aki mientras e ta 
para na e stacion espacial pa 


asina colecta mas data, segun 
Mark Nappi di Boeing. 


Cada un di e 28 propulsor 
maniobrando por yega den 
un man y ta pisa 1 kilogram. 
E capsula tambe tin motor- 
nan mas grandi pa sak’e for di 
orbito na final di e vuelo. Tur 
esaki ta parti di un segmento 
cu ta ser descarta prome cu 
aterisahe, cual ta nifica cu 
no tin nada pa studia pa vue- 
lonan den futuro. 


Despues cu e shuttlenan espa- 
cial a retira, NASA a contrata 
companianan priva pa vue- 
lonan pa e stacion espacial, 
pagando Boeing y SpaceX bi- 
yones di dollar. Esaki tabata e 
prome vuelo di test di Boeing 
cu un tripulacion abordo. E 
demo inicial na 2019, bulan- 
do bashi, nunca a yega e sta- 
cion pa via di mal software, y 
Boeing a ripiti e test na 2022. 
Mas problema a surgi despu- 
es. 
SpaceX ta transportando as- 
tronautnan desde 2020. E 
raketnan Falcon 9 di e com- 
pania a keda para durante e 
dos ultimo siman pa via di 
un fayo riba un mision pa en- 
trega satelite. Mas largo nan 
keda para, mas probable cu 
otro vuelonan di tripulacion 
lo cay atrasa. 


A18 ribA cAyA 

Bureau City Inspector ta sigui cu 
limpiesa di autonan bieu y sushi 
riba caminda 


Manera ta custumber, BCI ta 
publicando riba su pagina di 
facebook imagennan di e limp- 
iesanan cu nan ta ehecuta den 
varios punto di e isla. 


Alabes, nan ta conscientisa pueblo 
tocante tiramento di sushi riba caya 
y bandono di vehiculonan bieu cu no 
ta sirbi mas. 


Pa e vehiculonan cu no ta sirbi, por 
haya riba pagina di Facebook di BCI 
informacion tocante unda pa contac- 
ta e of haci peticion na e inspector pa 
nan kita esaki. 


Polis a detene hoben bao influencia 
di un of otro substancia cu tabata 
tin comportacion raro y straño 


Diahuebs madruga a drenta in- 
forme di cu security di un hotel 
na Palm Beach, mesora a dirigi 
un patruya na e sitio. 


Na yegada di e patruya a tuma nota 
cu e hoben lo ta bao influencia di un 
of otro substancia y pa evita e haci 
daño na su mes of na otro polis a de- 
tene y a bay warda cun’e. 


Polis a detene chauffeur burachi 
cu a dal auto staciona y kibra 
“steunpaal” na Weg Rooi Hundo 


Diahuebs mainta tempran a 
drenta informe di un accidente 
na Weg Rooi Hundo, mesora a 
dirigi un patruya na e sitio. 


Na yegada di e patruya a bin con- 
pronde cu aki ta trata di un acci- 
dente unda cu un chauffeur burachi 


coriendo un Mitsubishi L300 a baha 
caminda dal un Mitsubishi Lancer 
staciona push’e dal e muraya sigui 
bay dal un “steunpaal” afortunada- 
mente ningun hende a resulta herida. 


Ora polis a test e chauffeur esaki a 
surpasa e limite y polis a detene. 


Polisnan a bay Avenida Milio Croes 
pa un ladron supuestamente atrapa 


Diahuebs madruga a drenta in- 
forme di cu lo a atrapa un ladron 
banda di Van Dorp na Avenida 
Milio Croes, mesora a dirigi 2 pa- 
truya na e sitio. 


Na yegada di e patruyanan a bin com- 
pronde cu aki no ta trata di captura si 


no cu ta mira e doño di e supermer- 
cado a mira e sospechoso cu ultima- 
mente ta horta un corant di cada un 
tur dia. 


Como cu e doño tin e video di e robo 
a pasa esaki pa recherche traha riba e 
caso. 


riba caya a19 

Cacho di bisiña riba caya a bolbe morde mucha inocente na Paradijs 


Diaranson merdia a dren- 
ta informe di cu un cacho 
di bisiña cu ta ser laga riba 
caya a ataca mucha ino- 
cente cu a bay haci un re- 
spondi y a morde, mesora 
a dirigi un patruya na e 
sitio. 


Na yegada di e patruya a bin 
compronde cu doñonan di 2 
cacho ta laga esakinan keda 
riba caya y ta ataca hendenan 
y no ta prome biaha e biaha 
aki e cachonan a ataca un 
mucha muhe chikito cu a bay 
haci un respondi cerca di cas 


y e cachonan cu tabata riba 
caya a core su tras y a atak’e 
mordiendo e na su bil. 


Na e momentonan ey e 


doñonan no tabata na cas 
y polis cu e tata y e mucha 
victima a para wardanan y a 
atende severamente cu nan. 


Chauffeur a kita pa un otro auto y a accidenta di dje 


Diaranson 
merdia 
a 
drenta informe di un 
accidente na Piedra Plat, 
mesora a dirigi un patruya 
na e sitio. 


Na yegada di e patruya a bin 
compronde cu e chauffeur 
a desvia pa un otro auto y e 
mes a bay dal su auto kibra. 


Afortunadamente 
ningun 
hende a resulta herida. 


Mucha di 12 aña a bay core cu quadracer riba caminda y a accidenta 
riba palo di lus 


Diaranson merdia a dren- 
ta informe di un acciden- 
te cu un mucha di 12 aña 
malamente herida, na e 
momentonan ey no tabata 


tin ningun ambulans dis- 
ponibel y bisiñanan mes a 
pusha e quadracer pa por 
a saca e mucha cu su pia 
pega entre e quadracer cu 


e palo di lus. 


Despues di a logra libere nan 
a hib’e cu auto particular pa 
hospital. Investigacion cu po- 


lis a haci ta indica cu e mucha 
a coy e vehiculo sin permiso y 
a bay core cun’e y a accidenta. 
Por a compronde cu hasta 
pida di su curpa a keda pega 


riba e quadracer. Pero afortu- 
nadamente su bida no ta core 
peliger. 


Otro auto di polis envolvi 
den accidente 


Diaranson mainta a dren- 
ta informe di un acci- 
dente cu hende herida na 
e crusada George Madu- 
rostraat cu Adriaan Lacle 
blvd., mesora a dirigi tan- 
to polis como ambukans 
na e sitio. 


Na yegada di e patruya a bin 
compronde cu aki ta trata di 
un accidente unda un Toyota 


Vitz biniendo den G. Madu- 
rostraat no a para pa duna 
preferencia na e Toyota Yaris 
di Cuerpo Policial biniendo 
den A. Lacle blvd. y a dal 
den esaki. Debi na e impacto 
despues di basta rato un per- 
sona a cuminsa keha di dolor. 


Na yegada di e ambulans nan 
a atende na e sitio mes. 


SERVICIO/SORtEO 

Resultado Sorteo 
Juli 25 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
00 


0 


0 
0 
0 
0 
0 



8 



0519 


X3 


Proximo Jackpot 


64.000,- 


Sorteo # 


Sorteo # 


x afl 8,00 


x Match 4 


Mega Ball 


Proximo Jackpot 


400.000,- 


x match 4 


Sorteo # 


5017 


Sorteo # 4337 


Sorteo # 1211 


x afl. 500,00 


x afl.15,00 
x afl 50.00 


Aquario 


FP 


384 


x Jackpot 


Sorteo # 4337 
Sorteo # 


Sorteo # 2393 


7026 


5886 


Sorteo # 4337 


x Jackpot 


x Match 4 
x afl. 12,00 


X2 


www.lottoaruba.com 


resultado : Sorteo 25 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


1886 
130.000,- 


x Jackpot 
x Match 4+ 


Proximo Jackpot 


9480 


Afl. 550.000,- 




Letter 


0 
0 
0 


0 


0 
5 


132 


0 
0 
0 
0 
0 





10-13-14-17-18 


6815 


www.lottoaruba.com 


resultado : Sorteo 25 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


3342 
130.000,- 


x Jackpot 
x Match 4+ 


Proximo Jackpot 


X2 


764 


x Jackpot 


Sorteo # 8303 
Sorteo # 


Sorteo # 2052 


8760 


8862 


Sorteo # 7347 


x Jackpot 


x Match 4 
x afl. 12,00 


X2 


2629 


Sorteo # 6106 


Sorteo # 1036 


x afl. 500,00 


x afl.15,00 
x afl 50.00 


Aries 


Mega Ball 


Proximo Jackpot 


400.000,- 


x match 4 


Sorteo # 


Sorteo # 


x afl 8,00 
x Match 4 
9518 


FP 


Proximo Jackpot 


66.000,- 


Sorteo # 6543 


Afl. 550.000,- 


anochi 


diario 
Korsou 
super4 
flamingo 


6139 
8640 
2742 
4333 
3664 
9331 
super5 
7983 
5744 
8761 
52483 
4898 


Food Truck Festival San Nicolas 2024: Celebrando Agricultura Local y 
Siguridad di Alimentacion 


Diasabra awo, 27 di juli lo 
tuma luga e Food Truck 
Festival San Nicolas. E 
tema e aña aki ta “Siguri- 
dad di Alimentacion”. Un 
tema cu ta alinea cu e vision 
di Ministerio di Naturale- 
sa den cuadro di e mane- 
ho pa sector primario. 


Ministerio di Naturalesa ta 
contento di por forma parti di 
e iniciativa aki pa asina sigui 
promove e potencial di sector 
primario na Aruba y mehora 
siguridad di alimentacion. 


E evento ta premira di ta 
uno exitoso unda cu San- 
ta Rosa Aruba tambe lo ta 
participando e aña aki pa 
comparti informacion ariba 
cosecha local y balor nu- 


tricional di producto local. 


Riba e mesun dia aki parti 
mainta, Santa Rosa Aruba tin 
nan Pop Up Market na nan 
cede na Piedra Plat, di 8’or te 


cu 11’or di mainta, unda lo 
tin carni, fruta y berdura fres- 
co. E Food Truck Festival San 
Nicolas lo cuminsa pa 6’or di 
atardi y lo dura te cu 11’or di 
anochi. Dus un dia pa apoya 


agricultornan local y sostene 
nos mercado local en general. 


Ministerio di Naturalesa ta 
invita comunidad henter pa 
bishita e dos eventonan aki 
cual entrada ta gratis, pa asina 
disfruta di un experiencia cu- 


linario local y sigur yena cu 
ambiente. “Aruba su siguridad 
di alimentacion den futuro ta 
depende riba nos esfuerso- 
nan di awe y e sosten cu nos 
ta duna nos agricultornan.” 
– Minister Ursell Arends 


Oficina di Koningin 
Wilhelmina Fonds ta habri 
back dia 29 di juli 


Koningin 
Wilhelmina 
Fonds Aruba a informa 
na comienso di juli cu en 
conexion cu vakantie nan 
oficina lo ta cera. Dialuna 
29 di juli e oficina habri 
back segun orario regular 
cual ta 9.30am-12.30pm. 


Pa cuido di pashent termi- 
nal (Thuiszorg), por fabor 


tuma contacto cu: Sra. Lola 
Geerman na 563-1435. Pa 
otro casonan di emergencia 
por tuma contacto cu Sra. 
Lilly Priince na 593-7227. 
Pa mas informacion sem- 
per por bishita nan web- 
site www.kwfaruba.org of 
nan 
Facebook 
Koningin 
Wilhelmina Fonds Aruba. 

TA BUSCA 
Clau Corporation 
ta busca 
“Jardinero” 
Orario di trabou 6 am - 3pm 
(1 ora break) 
interesado yama: 594 4526 


_________________________________218143 


TA BUSCA 


lucy’s retired 
Surfers bar & restaurant 
ta busca 
“Cook” 
Por yama na 
Tel.741 2318 


_________________________________218137 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Sta. Cruz 
Tel. 585 8028 


San Nicolas: 
San Nicolas 
Tel. 584 5712 


TA BUSCA 


abeso roofing 
& Contractors 
ta busca 
“Dakdekkers” 
Por yama na 
Tel.593 9536 


_________________________________218148 


TA BUSCA 
Spa Kundalini 
ta busca 
“Massage Therapist” 
Por yama na 
Tel.745 7983 


_________________________________218201 


Ultimo dia pa entrega un proposicion pa 
condecoracion real 2025 ta dia 31 di juli 


Reconoce 
ciudadanon- 
an cu merece di wordo 
reconoci, no solamente 
ta refleha riba un comu- 
nidad cu ta duna balor 
na trabounan boluntario, 
pero tambe e ta reenforsa 
e curason di solidaridad, 
dedicacion, contribucion, 
compasion y cuido un pa 
otro di nos pueblo. Ta un 
honor pa un pueblo ta 
parti di e decision kende 
lo ricibi un reconocimen- 
to, 
un 
Condecoracion 
Real for di Su Mahestad 
Rey Willem Alexander. 


Apesar cu ta e comision en- 
carga ta dicidi, pa medio di 
infomacionnan ricibi, ta nos 
pueblo ta propone e ciudada- 
nonan cu merece e condec- 
oracion prestigioso aki. Es- 
akinan ta ciudadanonan cu 
a dedica nan tempo, nan en- 
ergia y curason na servicio di 
comunidad sin egoismo y sin 
spera algo a cambio, sin pidi 
nada a cambio. 


E reconocimento di e rey pa 
e ciudadanonan remarcabel 
aki no solamente ta honra 
nan bon trabou, pero tambe 
ta alcansa e sentimento pa 
trabounan boluntario, en- 
curashando tur ciudadano 
pa refleha riba con nos por 
contribu na e bienestar y 
progreso comun. Nan his- 
toria di dedicion, compa- 
sion y solidaridad ta inspira 


nos pueblo pa mira mas leu 
di nos mes, pa extende nos 
man, y construi un comuni- 
dad mas fuerte, determina y 
resiliente. 


Ultimo dia pa entrega e 
proposicion pa Condecora- 
cion Real 2025 ta diaranson 
31 di Juli, 2024 pa 4 pm na 
Bestuurskantoor na Playa. 
Pa entrega un proposicion pa 
Condecoracion Real 2025, 
mester yena dos formulario 
cu ta disponibel na Bestu- 
urskantoor na Playa y San 
Nicolas, tur MFA, y online 
riba e website di Gobierno. 
E formulario mester wordo 
yena detayadamente y firma 
door di e persona y/of instan- 
cia cu ta haci e proposicion. 


Unabes e proposicion wordo 
entrega, e lo wordo repasa pa 
e comision di Aruba pa wak 
si a cumpli cu tur rekisito, 
pa despues wordo manda pa 
Hulanda na unda lo tuma e 
decision final. 
Pa un ciudadano bin na re- 
marke pa un reconocemento 
asina, lo mester adheri na 
cierto rekisitonan. E persona 
mester ta eherce trabou bol- 
untario pa un periodo mini- 
mo di 15 aña, y e persona 
mester a haci prestacionnan 
particular den nan funcion 
actual. E prestacionnan den 
tur dos categoria mester ta 
di un nivel hopi halto, sur- 
pasando loke normalmente 
ta wordo spera di su trabou y 
mester tin un balor excepcio- 
nal pa e desaroyo di Aruba. 


Pronostico di tempo 


Tempo: 
Awe tardi y awe nochi: 
parcialmente nubia cu un 
awasero breve 
Den marduga y mañan: 
temporalmente hopi nubia 
cu algun awasero breve 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 40 grado 
Celsius 
Uv index: 12 


Bahada di solo: 7:08pm 
Subida di solo: 6:25am 


Biento: 
Modera te basta fuerte for di 
generalmente direccion oost; 
forsa 4 te 5 (20 te 39km/ora, 
11 te 21 nudo). 
Durante di dia fuerte te duro 
den rafaga; forsa 6 te 7 (40 te 
61km/ora, 22 te 33 nudo) 


Situacion general di tempo: 
Un ola tropical ta moviendo 
den parti oost di Caribe 
y lo trece un poco di 
humedad den curso di e 
periodo di pronostico aki. 
Principalmente den oranan 


di marduga y mainta di 
diabierna localmente algun 
awasero breve. 


Concentracion varia di e 
stof di Sahara den region 
lo 
stroba 
visibilidad 
y 
trece aire di calidad poco 
abou. Hendenan cu tin 
sensibilidadnan respiratorio 
ta wordo pidi pa tene cuenta 
cu esaki. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera entre 2 pa localmente 
3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 4 pa 6 
pia, localmente 7 pia. 


obituario 
a22 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A fayece inesperadamente 


Francisco 
Kelly 
Mihor 
conoci como: 
“Fanky” 
Ex-empleado di 
Lago 
*27-03-1935 - 
†18-07-2024 


Na nomber di su: 
Esposa: 
†Ambrosia “ Pina” Kelly-De Mey 


Yiunan stima: 
Jaminca Kelly 
Francis y Dorothy Kelly-Leary 


Nieto stima manera yiu: 
Derrick Bermudez y Maryloushka de Jongh 


Nieto(a)nan stima: 
Mireille Kelly y Chris Diaz 
Giorlando Kelly y Ginella Albertus 
Jazendra Kelly 


Bisanieto(a)nan stima: 
Dervienne, Kingston, Princeton y Giovaien 


Rumannan: 
†Paulito (Poly), †Maria Kelly y famia 
†Martin (Shon Tin), vda Yolanda Kelly y famia 
Mario (Mai), Ana Kelly y famia 
†Zacharia (Chai), vda Reina Kelly y famia 
Adrian (Jan) Kelly y famia 


Swa y Cuñanan: 
†Mario (Mai), vda Gera De Mey y famia 
†Secundino (Ino), vda Maria De Mey y famia 
†Ireno (Coby), vda Martha De Mey y famia 
†Jacintha (Chenta), †Ramon Donker y famia 
†Julio (Ovi) De Mey 
Elizabeth (Elsa) De Mey y famia 
Yolanda De Mey y famia 
†Raymundo (Roy), vda Tilita De Mey y famia 


Mama di su nieto(a): 
Mirella Henwood-Werleman 


Tur su ihanan, sobrino y sobrinanan, primo y primanan, 
conosirnan y bisiñanan 
Staff y personal di Fundacion Cas Paraiso 
Gabriel y Nella Maduro y famia 


Famia: Kelly, De Mey, Leary, Bermudez, Diaz, de Jongh, 
Albertus, Croes, Erasmus, Boekhoudt, Didier, Donker, 
Lopez, Werleman, Mireles, Roberts, Everon, Vrolijk, 
Petrocchi, Feliciano, Navas y demas famia. 


Disculpa nos si den nos momentonan di tristesa nos por a 
lubida di menciona algun famia. 


Adres pa condolencia: Aurora Funeral Home, diabierna 26 di 
Juli di 7 or pa 9 or di anochi. 


Despedida na Aurora Funeral Home, diasabra 27 di Juli di 9 
or pa 11or di mainta 
Despues lo sigi cremacion den seno familiar. 


Despues di entiero no ta ricibi bishita di condolencia na c 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Khloë Alexandra Heronimo 
Cariñosamente yama: “Koko” 
*12-12-2007 - †19-07-2024 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi” 
Salmo 33 


Ta anuncia fayecimento di: 


Palmira de Cuba 
Vda. di Carol F. Moore 
*06-05-1939 - †20-07-2024 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, nos ta anuncio fayecimento 
di nos ser stima: 


Sue-Laine Mary-Anne Luciënne Tromp- 
Henriquez 
cariñosamente yama “Sully” 
*09-05-1996 - †20-07-2024 


Acto di entiero lo wordo anuncia despues 


“Señor ta mi wardador, mi’n tin falta di 
nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Swindo 
Miguel 
Martha 
*17-06-1937 - 
†23-07-2024 


Acto di entiero 
lo wordo 
anuncia 
despues. 

Violencia na Myanmar y tensionnan den South China Sea ta topiconan 
importante mientras diplomaticonan di Sureste Asia ta reuni na Laos 


(AP)—Ministernan y top 
diplomaatnan di Sureste 
Asia for di partnernan 
clave incluyendo Merca y 
China a reuni den e capi- 
tal Laosiano ayera pa e 
comienso di tres dia di 
discucionnan enfocando 
riba e guera civil mas y 
mas violento na Myanmar, 
tension den e South China 
Sea y otro asuntonan re- 
gional. 


Secretaria di estado Mericano 
Antony Blinken y minister di 
Asunto den Exterior Chines 
Wang Yi lo participa den e re- 
unionnan di e Asociacion di 
Nacionnan Sureste Asiatico 
(ASEAN) na Vientiane, cual 
ta bin mientras ambos Bei- 
jing y Washington ta buscan- 
do pa expande nan influencia 
den e region. 


China tambe ta e aliado mas 
importante di Rusia den su 
guera contra Ucrania, y min- 
ister di Asunto den Exterior 
Ruso Sergey Lavrov a yega 
ayera tambe pa tuma parti 
den e reunionnan. 


Pa e nacionnan ASEAN— 
Indonesia, Tailandia, Sin- 
gapore, Filipinas, Vietnam, 
Malaysia, Myanmar, Cam- 
bodia, Brunei y Laos—e vio- 
lencia na Myanmar ta prome 
riba agenda como cu e aliansa 
ta lucha pa implementa su 
“consenso di cinco punto” pa 
paz. 


E plan ta yama pa un stop 
inmediato di violencia na 
Myanmar, un dialogo entre 
tur partido envolvi, media- 
cion pa un envio special di 
ASEAN, provision di ayudo 
humanitario 
via 
canalnan 
ASEAN, y un bishita di e en- 
vio special pa Myanmar pa 
reuni cu tur partido envolvi. 
E liderazgo militar na Myan- 
mar a ignora te ainda e plan 
y a trece preocupacion to- 
cante e eficiencia di e aliansa 
y credibilidad pa intermedia 
pa paz. 


Discusionnan mas amplio, 
incluyendo 
diplomaatnan 
for di otro luga den e region 
manera Hapon, Sur Korea, 
India, Australia, lo enfoca 
riba asuntonan manera eco- 
nomia, seguridad, clima y 
energia. 


Problemanan regional, in- 
cluyendo e decision di Cam- 
bodia pa construi un canal for 
di e riu Mekong cual Viet- 
nam, situa mas abao unda 
coriente ta core, ta preocupa 


lo tin consecuencianan eco- 
logico, como tambe proyec- 
tonan pa construi damnan 
masivo na Laos mas ariba 
unda coriente ta core por ser 
inclui den e reunionnan. 


Na Myanmar, e ehercito a 
destitui e gobierno eligi di 
Aung San Suu Kyi na febru- 
ari 2021 y a reprimi protes- 
tanan no violento cu a busca 
pa un regreso na regla demo- 
cratico, resultando den mas y 
mas violencia y un crisis hu- 
manitario. 


Den un esfuerso pa pone pre- 
sion riba Myanmar, ASEAN 
a prohibi’e manda cualkier 
representante politico na re- 
unionnan di nivel halto, y 
el a manda burocratanan na 
su luga. Aung Kway Moe, 
e secretaria permanente di 
e ministerio di Asunto den 
Exterior di Myanmar, ta rep- 
resentando e pais den e re- 
unionnan di e siman aki, cual 
ta core te diadomingo. 


Mas cu 5,400 hende a muri 
den e bringamento na Myan- 
mar y e gobierno militar a 
detene mas cu 27,000 desde e 
rebeldia, segun e Asociacion 
Asistente pa Prizoneronan 
Politico. Ademas, awo tin 
mas cu 3 miyon hende des- 
plasa den e pais, cu e cantidad 
creciendo cada dia mientras 
bringamento ta intensifica 
entre e ehercito y e varios 
milicia etnico, como tambe e 
yamado forsanan di defensa 
di pueblo di oponentenan 
militar. 


Mientras e necesidad di 
ciudadanonan ta crece, dis- 
cusionnan 
riba 
asistencia 
humanitario pa Myanmar 
tambe lo ta un enfoke den 
e reunionnan, segun Bol- 
bongse Vangphaen, hefe di e 
departamento pa ASEAN di 
e ministerio di Asunto den 
Exterior Tailandes, a conta 
reporteronan prome cu e re- 
unionan. 


Laos ta e nacion mas pober 
den e aliansa y un di e mas 
chikito, y hopi a expresa 
skepticismo tocante con hopi 
e por cumpli mientras e cri- 
sis ta crece. Pero e tambe ta 
e prome miembro di ASEAN 
cu ta comparti un frontera 
cu Myanmar. Laos ya caba a 
manda un envio special pa e 
pais pa tene reunionnan cu 
e hefe di e conseho militar 
gobernante y otro top oficial 
den un intento pa haci pro- 
greso riba e plan di paz. 


ASEAN tambe a introduci 
un mecanismo di consulta 
informal trilateral entre su 
miembronan actual, den pas- 
ado y futuro, specificamente 


pa sigura continuidad den su 
respuesta na e situacion na 
Myanmar. E grupo a reuni pa 
prome biaha diaranson, asisti 
pa Laos, Indonesia y Malay- 
sia. 


Den otro asuntonan, miem- 
bronan di ASEAN Vietnam, 
Filipinas, Malaysia y Brunei 
ta pega den disputanan mari- 
timo cu China tocante su 
declaracion di soberania riba 
virtualmente henter e South 
China Sea, un di e rutanan 
maritimo mas importante pa 
shipping. Indonesia tambe a 
expresa preocupacion tocante 
loke e ta mira como e inva- 
sion di Beijing riba su zona 
economico exclusivo. 


Aproximadamente 5 triyon 
dollar den comercio inter- 
nacional ta pasa via e South 
China Sea tur aña. China 
tin tempo ta envolvi den 
enfrentamentonan 
directo, 
notablemente cu Filipinas y 
Vietnam. 


E aña aki, tension entre Fili- 
pinas y China a escala, cu 
warda costa Chines y otro 
forsanan usando cayonnan di 
awa y otro maniobranan peli- 
groso pa preveni cuminda y 
otro material yega personal di 
armada Filipino. 


Filipinas, cual ta un partner 
di tratado cu Merca, ta critico 
di otro paisnan ASEAN pa no 
haci mas pa China retira for 
di su acercamento mas y mas 
agresivo. China y Filipinas a 
bisa diadomingo pasa cu nan 
a yega na un acuerdo cu nan 
ta spera lo pone un fin na e 
enfrentamento, cu e meta pa 
establece un areglo aceptable 
na e area disputa sin reconoce 
e declaracion di otro riba e 
teritorio. 


E acuerdo por trece speransa 
pa otro areglonan similar 
entre Beijing y otro pais pa 
asina preveni conflicto mien- 
tras problemanan teritorial ta 
keda sin resolucion. 

Fiscalnan ta urgi hues pa 
no descarta e conviccion 
di Trump, oponiendo 
declaracion di inmunidad 


(AP)—Fiscalnan na Merca ta urgiendo un hues pa 
sostene e conviccion di pago di silencio di Trump, 
argumentando den documentonan di corte publica 
ayera cu e veredicto mester ser sosteni a pesar di e 
huicio recien di e corte supremo riba inmunidad 
presidencial. 


E oficina di fiscal di districto na Manhattan a bisa den un 
file entrega na corte cu e opinion di e corte halto “no tin 
revelancia” riba e caso di pago di silencio y no ta apoya e 
descartamento di e veredicto unanimo di e hurado of e 
descartamento di e caso mes. 


Fiscalnan a bisa cu e abogadonan di Trump no a logra adresa 
e asunto di inmunidad na tempo y cu, asina mes, e caso 
no ta envolvi actonan inoficial—hopi di cual relaciona 
na eventonan prome cu su eleccion—cu no ta suheto pa 
inmunidad. 


Abogadonan pa e ex-presidente y actualmente nominado 
republicano ta purbando pa tin e veredicto—y hasta e 
acusacion—descarta pa via di e decision si e corte supremo 
dia 1 di juli. Esaki a duna e presidentenan proteccion for di 
persecucion. 


E huicio a bin aproximadamente un luna despues cu un 
hurado a haya Trump culpable di falsificando documentonan 
empresario pa sconde un trato pa paga actriz pornografico 
Stormy Daniels net prome cu e eleccion na 2016. E tempo 
ey, el a considera publica un storia di un encuentro sexual 
na 2006 cu Trump, ken a bisa cu esey no a pasa. El a nenga 
cualkier acto incorecto. 


E tabata un ciudadano priva ora su abogadonan a paga 
Daniels. Pero Trump tabata presidente ora e abogado a haya 
reembolso. fiscalnan ta bisa cu e reembolsonan ey a ser 
registra simplemente como gastonan legal den e historia di 
e compania di Trump. 


E abogado, Michael Cohen, a testigua cu e y e presidente e 
tempo ey a discuti e areglo di reembolso den e Oval Office. 


E abogadonan di Trump a argumenta cu e fiscalnan a pura e 
huicio en bes di warda pa e perspectiva di e corte supremo 
riba inmunidad presidencial, y cu e huicio a ser “mancha” 
pa evidencia cu no mester a ser permiti bao e huicio di e 
corte halto. 


Hues Juan M. Merchan ta plania pa dicidi riba e peticion 
di e abogadonan di Trump dia 6 di september. El a plania e 
sentencia di Trump pa dia 18 di september, “si esaki ainda 
ta necesario” despues cu e yega na su conclusionnan tocante 
inmunidad. 


Ehecutivonan di Union Europeo ta critica 
problema di regla di ley na Hungria, 
Slovakia y Italia 


(AP)—E comision ehecutivo di Union 
Europeo (UE) a critica ayera e desar- 
oyonan di regla di ley na Hungria, Italia 
y Slovakia, pero a acepta reformanan na 
Polonia y Spaña den su ultimo chekeo di 
salud democratico den e aliansa di 27 na- 
cion. 


En general, paisnan den UE a adresa comple- 
tamente of parcialmente casi dos tercer di e 
recomendacionnan haci pa e comision na 
2023, segun e ehecutivo a bisa den su ultimo 
rapport anual riba e estado di e hudicial, es- 
fuersonan anti-corupcion, libertad di prensa 
y sociedad civil. 


“Protehando e regla di ley ta un trabao con- 
tinuo,” manera e vice presidente di e comis- 
ion, Vera Jourová, a conta reporteronan na 
Bruselas. “Nos ta mira cu mester mas accion, 
specialmente unda problemanan di sistema y 
retroceso ta sosode den algun pais.” 


Hungria no a haci ningun progreso imple- 
mentando cualkier di e shete recomendacion 
di reforma presenta pa e comision aña pasa. 
Nan a cubri asuntonan manera e persecucion 
di corupcion na nivel halto, e independencia 
di media publico y e salud di sociedad civil. 


“Hungria ta un problema sistematico real pa 
e comision tocante e regla di ley,” segun e 
comisario Europeo pa Husticia, Didier Reyn- 
ders. E conclusion ta bin en medio di tension 
aumenta entre Bruselas y Budapest. Siman 
pasa, e comision a bisa cu top oficialnan lo 
boicotia reunionnan informacion organisa pa 
Hungria mientras e pais ta tene e presidencia 
rotativo, despues cu e prome minister Viktor 
Orbán a tene un serie di reunionnan cu lider- 
nan stranhero tocante Ucrania cu a frustra su 
partnernan Europeo. 


E comision tin tempo ta bringa cu e gobierno 
nacionalista di Budapest den un esfuerso pa 
fors’e pa cumpli cu e standardnan di regla di 
ley di UE, reteniendo e fondo di UE y ran- 


cando e bay cortenan halto di e aliansa. 


Na fin di aña pasa, e comision a libera 10 bi- 
yon euro di fondo para pa Budapest despues 
di reformanan, cual a frustra e parlamento 
Europeo. Pero ainda tin un otro 20 miyon 
para ainda, segun Reynders a nota. 


Jourová a expresa preocupacion tocante “e in- 
dependencia y fundamenta di media publico” 
na Italia. Na mei, reporteronan na e locucion 
estatal di Italia, RAI, a bay na welga pa protes- 
ta racionalisacion di presupuesto y kico nan a 
mira como un ambiente mas y mas represivo 
pa e media bao di e gobierno di prome minis- 
ter Italiano, Giorgia Meloni. 


“Nos ta expresando e necesidad pa salba- 
guardia pa varios aña caba pero cu inciden- 
tenan nobo reporta pa inversionistanan y re- 
cortenan den presupuesto, esaki ta birando 
mas urgente,” Jourová a bisa. 


Slovakia, bao gobierno di prome minister 
populista Robert Fico, tambe a haya un evalu- 
acion malo diaranson. No tabatin progreso 
riba shete di e recomendacionnan presenta 
den e rapport aña pasa, y solamente “algun 
progreso” riba un. Fico, un figura divisivo na 
Slovakia y afo, a sobrevivi un intento di ases- 
inato na mei. 


Al contrario, e oficialnan di UE a gaba e pro- 
greso na Warsaw y Madrid. Na mei, durante e 
comienso di un cambio di gobierno, e comis- 
ion a trece un fin na e disputa di seis aña cu 
Polonia, bisando cu el a inicia e cambionan 
necesario pa reverse kico e aliansa a yama e 
retroceso di e gobierno anterior riba principi- 
onan democratico. 


Spaña, mientras tanto, a trece un fin na e im- 
passe pa renoba su conseho general di e hu- 
dicial, cual ta supervisa e huesnan di e pais, 
debi na un desacuerdo entre e gobierno y e 
oposicion. E logro tabata den cuadra cu loke 
UE tabata urgiendo, manera Jourová a nota. 


